title: Blackburn Skua

text: Koneen ensimmäinen huhtikuussa 1935 tilattu prototyyppi K5178 lensi ensilentonsa 9. helmikuuta 1937 Broughissa. Koneen lentäjänä oli A. M. Blake. Prototyypin voimanlähteenä oli 840 hevosvoiman Bristol Mercury IX -ilmajäähdytteinen tähtimoottori.


title: Blackburn Skua

text: Koneelle annettu tyyppinimi Skua I esiintyi ensimmäisen kerran ilmailuministeriön asiakirjoissa 17. elokuuta 1937.


title: Anna Westerlund

text: Anna Westerlund (s. 9. huhtikuuta 1989 Parainen) on suomalainen jalkapalloilija. Hän pelaa Ålands Unitedissa sekä Suomen maajoukkueessa.


title: Anna Westerlund

text: Keskikentällä ja keskuspuolustajana pelaava Westerlund on aiemmin edustanut Piteå IF:ää, Umeå IK:ta, FC Honkaa, SC Raisiota, Pargas IF:ää ja Lillestrøm SK:ta. Hän on voittanut Hongassa Suomen mestaruuden kolmesti vuosina 2006–2008 sekä Liigacupin 2007 ja 2008. Hänet valittiin vuoden lupaavaksi tyttöpelaajaksi Suomessa vuonna 2007.


title: Anna Westerlund

text: Naisten maajoukkueeseen Westerlund nousi ensi kerran vuonna 2008 ja hän on pelannut syyskuun 2018 loppuun mennessä 110 maaottelua. Ensimmäisen maaottelumaalinsa hän teki MM-karsintaottelussa Unkaria vastaan huhtikuussa 2014 Győrissa ja toisen Espanjassa pelatussa harjoitusmaaottelussa Slovakiaa vastaan tammikuussa 2017. Hän pelasi vuoden 2009 EM-kilpailuissa kolmessa Suomen neljästä ottelusta sekä vuoden 2013 EM-kilpailuissa täyden ajan jokaisessa Suomen kolmessa ottelussa. Westerlund pelasi myös alle 20-vuotiaiden MM-kisoissa 2006.


title: Anna Westerlund

text: Westerlundin äidinkieli on ruotsi.


title: O’Connor

text: O’Connor on irlantilaista alkuperää oleva sukunimi. Tunnettuja O’Connor-nimisiä henkilöitä:


title: Gagarin Cup -pudotuspelit 2009

text: KHL:n pudotuspelit 2009 alkoivat 1. maaliskuuta 2009 ja päättyivät 12. huhtikuuta 2009. Pudotuspeleihin osallistui KHL:n avauskauden 2008–2009 runkosarjan 16 parasta joukkuetta. Gagarin Cupin finaaleissa pelasivat Ak Bars Kazan ja HK Lokomotiv Jaroslavl. Kazan voitti KHL:n ensimmäisen mestaruuden otteluvoitoin 4–3.Avangard Omsk puolivälieriin otteluvoitoin 1–3.


title: Gagarin Cup -pudotuspelit 2009

text: Ak Bars Kazan puolivälieriin otteluvoitoin 3–0


title: Gagarin Cup -pudotuspelit 2009

text: Lokomotiv Jaroskavl puolivälieriin otteluvoitoin 3–1.


title: Gagarin Cup -pudotuspelit 2009

text: TsSKA Moskova puolivälieriin otteluvoitoin 3–2.


title: Gagarin Cup -pudotuspelit 2009

text: Atlant puolivälieriin otteluvoitoin 3–0.


title: Gagarin Cup -pudotuspelit 2009

text: Metallurg Magnitogorsk puolivälieriin otteluvoitoin 3–0.


title: Gagarin Cup -pudotuspelit 2009

text: Dynamo Moskova puolivälieriin voiton 3–0.


title: Gagarin Cup -pudotuspelit 2009

text: Spartak Moskova puolivälieriin otteluvoitoin 0–3.


title: Gagarin Cup -pudotuspelit 2009

text: Ak Bars Kazan välieriin otteluvoitoin 3–2


title: Gagarin Cup -pudotuspelit 2009

text: Lokomotiv Jaroslavl välieriin otteluvoitoin 3–0.


title: Gagarin Cup -pudotuspelit 2009

text: Dynamo Moskova välieriin otteluvoitoin 0–3.


title: Gagarin Cup -pudotuspelit 2009

text: Metallurg Magnitogorsk välieriin otteluvoitoin 1–3.


title: Gagarin Cup -pudotuspelit 2009

text: Ak Bars Kazan finaaleihin otteluvoitoin 4–2.


title: Gagarin Cup -pudotuspelit 2009

text: Lokomotiv Jaroslavl finaaleihin otteluvoitoin 4–1.


title: Gagarin Cup -pudotuspelit 2009

text: KHL:n avauskauden finaalisarjaan, Gagarin Cupin tavoitteluun, selvisivät runkosarjan kakkonen Ak Bars Kazan ja runkosarjan kolmonen HK Lokomotiv Jaroslavl.


title: Gagarin Cup -pudotuspelit 2009

text: Lokomotiv sai avausvoiton Kazanissa pelatussa ensimmäisessä finaaliottelussa nollaamalla kotijoukkueen. Päivää myöhemmin pelattiin toinen finaaliottelu niin ikään Kazanissa. Ak Bars Kazan tasoitti voitot loppuhetken tasoituksellaan ja jatkoaika maalillaan. Lokomotiv otti toisen voittonsa finaalisarjassa Kazanista, kotikaukalossaan maalein 3–0. Sarja jatkui tasaisena myös neljännen ottelun jälkeen. Kazan tasoitti otteluvoitot 2–2:een voittamalla ottelun maalein 2–5. Ottelusarjan viides finaali vei Lokomotiv Jaroslavlin jälleen johtoon finaalisarjassa. Kazan tasoitti finaalisarjan kolmannen kerran 6. finaaliottelussa. Viimeinen ja ratkaiseva 7. finaali pelataan Kazanissa 12. huhtikuuta.


title: Gagarin Cup -pudotuspelit 2009

text: Lokomotiv Jaroslavl vei KHL:n historian ensimmäisen finaaliottelun nimiinsä toisen erän maaleilla 0–3.


title: Gagarin Cup -pudotuspelit 2009

text: Ensimmäinen erä pelattiin maalittomasti, mutta toisen erän kahdeksannella minuutilla Lokomotivin Zbyněk Irgl teki ottelun avausmaalin sekavan ylivoimakuvion päätteeksi. Kolme minuuttia edellisestä niin Kazanin maalivahti Galimov oli yllätetty uudelleen Rudenkon pehmeällä laukauksella. Ottelun lopullinen ratkaisu tapahtui toisen erän loppuhetkillä jälleen ylivoimalla. Bars Kazanin puolustus oli pahasti myöhässä ja antoi Irgln vapaasti laittaa kiekon uudelleen Galimovin taakse. Kolmas erä oli ensimmäisen erän tavoin maaliton.


title: Gagarin Cup -pudotuspelit 2009

text: Ak Bars Kazan tasoitti finaalisarjan jatkoaikavoitollaan 4–3.


title: Gagarin Cup -pudotuspelit 2009

text: Ottelun ensimmäisessä erässä edellispäivän voittaja Lokomotiv karkasi nopeasti 0–3 johtoon. Avausmaali syntyi Jašinin ylivoimamaalilla ajassa 08:48. Seuraavaa vieraiden maalia ei tarvinnut odottaa kuin 14 sekuntia edellisestä, kun Nikita Kljukin vei Jaroslavlin veturit 0–2 johtoon. Lokomotiv kasvatti johtoaan vielä neljä minuuttia myöhemmin. Bars Kazan sai erään aikaan kavennusta ylivoimalla ja erätauolle mentiin vieraiden 1–3 johdossa. Toinen erä oli maaliton ja näytti jo hetken, että Lokomotiv veisi toisenkin finaaliottelun nimiinsä. Kotijoukkueelle toi toivoa kuitenkin Obuhovin laukoma 2–3 kavennusmaali kolmannen erän puolivälissä. Kazan tuli ottelussa tasoihin vain minuuttia ennen ottelun loppua ilman maalivahtia tehdyllä maalilla. Jatkoaikaa ei tarvittu kuin 47 sekuntia, kun Kazanin puolustaja Pervyšin iski voitto-osuman.


title: Gagarin Cup -pudotuspelit 2009

text:
Lokomotiv Jaroslavl otti toisen voittonsa Kazanista samoilla luvuilla, kuin ensimmäisessä finaaliottelussa, nyt kotikaukalossaan.
Jaroslavl teki ottelussa kaksi ylivoimamaalia ja kotijoukkueen maalivahti Georgi Gelašvili piti maalinsa puhtaana viidennen kerran näissä pudotuspeleissä.


title: Gagarin Cup -pudotuspelit 2009

text: Lokomotiv meni ottelussa johtoon jo ottelun neljännellä minuutilla. Kazanin maalinsuulle palasi tauon jälkeen Fredrik Norrena, mutta huono sijoittuminen jätti maalin lähes tyhjäksi, johon ruotsalaisella Marcus Nilsonilla oli helppo tehdä ottelun avausmaali. Toisen erän puolivälissä Zbyněk Irgl vei isännät 2–0 johtoon ylivoimalla. Seitsemän minuuttia myöhemmin Kazan joutui antautumaan ottelussa kolmannen kerran, kun Norrena päästi helpohkosti Johan Åkermanin siniviivalaukauksen sisään. Kolmannen erä Lokomotiv varmasti voittoaan ja erä pysyi maalittomana. Kazan pelasi jälleen läpi ottelun vain viidellä puolustajalla.


title: Gagarin Cup -pudotuspelit 2009

text: Ak Bars Kazan tasoitti otteluvoitot 2-2:een ottamalla voiton vieraskentällä maalein 2–5.


title: Gagarin Cup -pudotuspelit 2009

text: Kazan siirtyi johtoon jo pelin kolmannella minuutilla, kun Aleksei Morozov onnistui ylivoimalla, siniviivalaukauksellaan yllättämään aiemmat finaalipelit hyvin pelanneen Georgi Gelašvilin. Kuusi minuuttia myöhemmin suomalaiskaksikko Hentunen-Kapanen onnistui myös maalinteossa, kun Jukka Hentunen teki maalin suoraan Niko Kapasen syötöstä. Ensimmäisen erän loppupuolella Kazan otti kaksi yhtäaikaista jäähyä, mitä Lokomotiv ei jättänyt käyttämättä hyväkseen. Erätauolle siirryttiin Kazanin 1–2 johdossa.


title: Gagarin Cup -pudotuspelit 2009

text: Toisen erän alku meni ensimmäisen tavoin vierailijoille. Ensin Dmitri Obuhov vei vieraat kahden maalin johtoon ja vain 27 sekuntia myöhemmin Hentunen onnistui toistamiseen ohittamaan Gelašvilin. Jaroslavlin Josef Vašíčekin rannelaukaus toi ottelun puolivälissä toivoa Lokomotiville maalin muodossa, mutta kiri jäi lyhyeksi, kun Tony Mårtensson siirsi vieraat hetkeä myöhemmin jo 2–5 johtoon. Lokomotiv vaihtoi kolmanteen erään maalivahtia ja erä pysyi maalittomana.


title: Gagarin Cup -pudotuspelit 2009

text: Lokomotiv Jaroslavl siirtyi jälleen johtoon ottelusarjassa, nyt voittamalla 2–3 Ak Barsin Kazanissa.


title: Gagarin Cup -pudotuspelit 2009

text: Ak Bars Kazan tasoitti finaalisarjan jälleen. Kazanin jatkoaikavoiton ratkaisivat suomalaiset: syötön antanut Niko Kapanen ja maalin tehnyt Jukka Hentunen.


title: Gagarin Cup -pudotuspelit 2009

text: Ak Bars Kazan voitti mestaruuden otteluvoitoin 4–3


title: Gagarin Cup -pudotuspelit 2009

text: "Tilanne 8. huhtikuuta, viiden pelatun finaaliottelun jälkeen"


Humanistisen ammattikorkeakoulun opiskelijakunta HUMAKO on Humanistisen ammattikorkeakoulun eli Humakin opiskelijoiden edunvalvonta- ja palveluorganisaatio. HUMAKOn toiminnan tarkoituksena on valvoa ja edistää jäsenten etua erityisesti koulutus- ja sosiaalipoliittisissa asioissa sekä toimia yhdyssiteenä Humakin eri toimipisteiden opiskelijoiden ja henkilökunnan välillä. Näkyvä osa HUMAKOn toimintaa on tutoreiden koulutus ja tutor-toiminnan ylläpitäminen sekä opiskelijakortin tarjoaminen jäsenilleen. HUMAKO toteuttaa myös joka syksy HUMAKO-kiertueen, jonka tarkoituksena on esitellä opiskelijakunnan toimintaa etenkin uusille opiskelijoille.


title: Humanistisen ammattikorkeakoulun opiskelijakunta

text: HUMAKOn toiminta perustuu ammattikorkeakoululakiin ja lain perusteella opiskelijakunnan julkiseen tehtävään kuulu opiskelijoiden edustajien valinta Humakin hallitukseen ja muihin monijäsenisiin toimielimiin. HUMAKOn nimeämät opiskelijaedustajat ammattikorkeakoulun hallinnossa valvovat opiskelijoiden oikeuksien toteutumista Humakissa. Lisäksi HUMAKO tekee yhteistyötä muiden opiskelijakuntien sekä kattojärjestönsä, Suomen Opiskelijakuntien Liitto SAMOK ry:n kanssa, ja pyrkii näin vaikuttamaan ammattikorkeakouluopiskelijoiden asioihin valtakunnallisesti.


text: Opiskelijakunnan päätöksenteosta ja toiminnasta vastaavat opiskelijat. HUMAKO muodostuu Humakin opiskelijoista, jotka ovat maksaneet vuosittaisen jäsenmaksun. Jäseninä HUMAKOlla on noin puolet Humakin opiskelijoista.


text: Ylintä päätäntävaltaa käyttää yhdeksän henkinen edustajisto, joka valitaan syksyisin vaaleilla. Edustajisto kokoontuu vähintään kolmesti vuodessa ja vastaa opiskelijakunnan suurten linjojen määrittämisestä.


text: Toimeenpanovaltaa käyttää 7-9 henkinen hallitus. Hallituksen tehtävänä on huolehtia käytännön asioiden ja arjen toimivuudesta sekä edustaa opiskelijakuntaa eri sidosryhmiin päin. Hallituksen valitsee edustajisto järjestäytymiskokouksessaan.


text: Luottamustoimijoiden lisäksi HUMAKOlla on kaksi työntekijää: pääsihteeri ja jäsenpalvelusihteeri. Työntekijät palvelevat kaikkiin opiskelijakunnan asioihin liittyen HUMAKOn toimistolta käsin. Opiskelijakunnan toimisto sijaitsee Helsingissä, osoitteessa Ilkantie 4, Humakin TKI-keskus Ilkan yhteydessä.


title: Veikko Sinisalo -kilpailu

text: Veikko Sinisalo -kilpailu on lausuntataiteen kilpailu ja perinteinen osa Kajaanin Runoviikkoa aina vuodesta 1978 saakka, jolloin se tunnettiin nimellä Vuoden nuori lausuja. Kilpailu järjestetään joka toinen vuosi. Kilpailun voittaja saa palkinnoksi 3400 euroa Veikko Sinisalon Stipendirahastolta ja vuoden nuori lausuja -tittelin. Häneltä tilataan myös ensi-iltaesitys seuraavalle Runoviikolle. Kilpailuun osallistujien on oltava alle 30-vuotiaita.


title: Veikko Sinisalo -kilpailu

text: Lauantaina 1.4.1978 järjestettiin Helsingissä ensimmäinen Vuoden nuori -lausuja Sana ja Sävel -toimikunnan aloitteesta. Suomen lausujain liitto (SLL) päätti toimia järjestäjänä. Idean kilpailulle oli antanut Veikko Sinisalon Stipendirahasto, jolla on kilpailun suhteen määräysvalta. Sana ja Sävel -tapahtuma ja SLL olivat mukana järjestäjän ominaisuudessa. Vuonna 1987 kilpailu järjestettiin ensimmäisen kerran Kajaanissa. 24. lokakuuta pidetyn Veikko Sinisalon Stipendirahaston kokouksen mukaisesti kilpailu järjestettiin ensimmäisen kerran uudistetussa muodossa vuonna 1990. Kilpailun järjestelyistä vastasivat edelleen Suomen lausujain liitto, rahasto ja Sana ja Sävel -tapahtuma. Kilpailun nimeksi tuli Veikko Sinisalo -kilpailu. Ikäraja kilpailuun osallistumiselle säilyi edelleen 30 vuodessa. Kilpailu päätettiin järjestää vain joka toinen vuosi. Loppukilpailu eli finaali pidetään Kajaanissa heinäkuussa Kajaanin Runoviikon yhteydessä.


title: Joel Granvik

text: Anton Joel Granvik (2. marraskuuta 1892 Teerijärvi – 13. tammikuuta 1959 Vaasa) oli suomenruotsalainen kansakoulunopettaja, toimittaja, kirjailija ja kunnallispoliitikko. Hän käytti nimimerkkejä "Den blyge", "Den lille" ja "-k".


title: Joel Granvik

text: Granvik toimi kansakoulunopettajana Alavetelissä ja Kaarlelassa aina 1940-luvun puoliväliin saakka. Hän oli Österbottningen-lehden avustajana vuodesta 1916 ja toimi sittemmin Jakobstads Tidning-lehden toimittajana 1943–1947 ja Österbottningen-lehden päätoimittajana 1948–1957.


title: Joel Granvik

text: Granvik kirjoitti useita näytelmämuotoisia kansankuvauksia jotka sijoittuivat ruotsinkieliselle Pohjanmaalle.


title: Arena 2000

text: Arena 2000 () on monitoimihalli Jaroslavlissa, Venäjällä. Se avattiin vuonna 2001 ja siinä on katsomopaikkoja noin 9 000 ihmiselle. Arena 2000 toimii pääasiassa KHL-liigaan osallistuvan jääkiekkoseura HK Lokomotiv Jaroslavlin kotiareenana. Hallia käytetään myös konsertti- ja näyttelytarkoituksiin.


title: Arena 2000

text: Ensimmäinen jääkiekko-ottelu areenalla pelattiin 12. lokakuuta 2001. Ottelussa kohtasivat kotijoukkue Lokomotiv Jaroslavl ja HK Lada Toljatti. Ottelun voitti Lokomotiv 3–1. Sittemmin areenalla on ollut lukuisia tapahtumia. Muun muassa Deep Purple, Scorpions ja Patricia Kaas ovat esiintyneet siellä. Areena toimi myös vuoden 2003 18-vuotiaiden jääkiekon MM-kilpailujen näyttämönä.


title: Aistulf

text:
Aistulf (k. 756) oli langobardien kuningas vuosina 749–756. Hän seurasi valtaistuimella veljeään Ratchisia, joka luopui kruunusta ja vetäytyi luostariin.
Aistulf jatkoi langobardien laajentumispolitiikkaa ja hyökkäsi paavia ja Bysantin alueita vastaan. Vuonna 751 hän valloitti Ravennan, Bysantin päätukikohdan Italiassa, ja uhkasi myös Roomaa. Paavit eivät enää luottaneet heikoksi käyneeseen Bysanttiin, vaan kääntyivät frankkien major domusten eli käskynhaltijoiden puoleen.


title: Aistulf

text: Paavi Gregorius III oli jo vuonna 741 pyytänyt major domus Kaarle Martelia hyökkäämään langobardeja vastaan, mutta Kaarle oli kieltäytynyt, sillä frankkien valtakunnan asiat estivät häntä lähtemästä Italiaan.


title: Aistulf

text: Lopulta Paavi Stefanus II onnistui saamaan Kaarle Martelin pojan Pipin Pienen sotaretkelle langobardeja vastaan. Pipin oli julistautunut frankkien kuninkaaksi vuonna 751, ja Stefanuksen edeltäjä, paavi Sakarias oli antanut kirkon siunauksen Pipinin kuninkuudelle. Vastalahjaksi Pipin lupautui kirkon suojelijaksi. Pipin marssi armeijoineen Italiaan ensin 754 ja uudelleen 756 lyöden langobardit. Sen jälkeen hän luovutti sopimuksen mukaisesti paaville Rooman ja Ravennan välisen alueen, Ravennan eksarkaatin.


title: Aistulf

text: Aistulf kuoli vuonna 756 pudottuaan metsästysretkellä hevosen selästä. Hänen seuraajansa kuninkaana oli Desiderius, langobardien viimeinen kuningas.


title: Felix Borg

text: Kaarle (Carl) Felix Borg (3. tammikuuta 1888 Lauritsala – 24. lokakuuta 1959 Helsinki) oli suomalainen näyttelijä, suomentaja ja kirjailija.


title: Felix Borg

text: Borg toimi dramaturgina ja käsikirjoittajana 1917–1921 muutamissa Koiton Näyttämön, Suomen Näyttämön ja Tampereen Teatterin näytelmissä.


title: Felix Borg

text: Felix Borg oli naimisissa vuodesta 1910 näyttelijä Annie Borgin (o.s. Ahlberg, s. 1887) kanssa.


title: Kulta-aika (elokuva)

text: Kulta-aika ("L'Âge d'Or") on Luis Buñuelin ohjaama ranskalainen surrealistinen elokuva vuodelta 1930. Buñuel myös kirjoitti elokuvan käsikirjoituksen. Vaikka Salvador Dalí mainitaan alkuteksteissä toisena käsikirjoittajana, hänellä ei ollut juurikaan tekemistä elokuvan kanssa.


title: Kulta-aika (elokuva)

text: "Kulta-ajan" ensi-ilta 28. lokakuuta 1930 aiheutti antisemitistien mellakan, sillä Buñuelin luultiin olevan juutalainen. Elokuvan katsottiin vastustavan liiaksi kirkkoa ja "Le Figaro" -lehti aloitti painostuskampanjan elokuvan kieltämiseksi. Elokuva kiellettiinkin jo 1. joulukuuta 1930, ja kolmesta esityskopiosta kaksi tuhottiin. Tuottaja Noailles'n varakreivi piilotti kuitenkin elokuvan negatiivit, ja 1933 siitä valmistettiin muutama uusi kopio, joista yksi päätyi MOMAan ja toinen Ranskan elokuva-arkistoon. Ne esittivät sitä silloin tällöin, mutta elokuvakopioiden ja levittäjän puute johti siihen, että se pääsi laajamittaiseen levitykseen vasta 1979.


title: Kulta-aika (elokuva)

text: Lyhyytensä takia"Kulta-aika" esitetään nykyään usein yhdessä samojen tekijöiden edellisvuonna valmistuneen lyhytelokuvan "Andalusialainen koira" kanssa.


title: Kulta-aika (elokuva)

text: Vuonna 1979 kolmekymmentä suomalaista elokuva-arvostelijaa ja -asiantuntijaa äänesti kaikkien aikojen sadasta merkittävimmästä elokuvasta, ja "Kulta-aika" oli mukana heistä kahdentoista listalla. "The New York Timesin" kriitikot valitsivat "Kulta-ajan" vuonna 2004 yhdeksi kaikkien aikojen tuhannesta parhaasta elokuvasta.


title: Mainontapäivä

text: Mainontapäivä on markkinoinnin vuosittainen tapahtuma Suomessa, jonka tarkoituksena on virittää keskusteluja ja antaa uusia innostavia näkökulmia markkinoinnin johtamiseen. Se tarjoaa tietoa markkinoinnin viimeisimmästä kehityksestä ja antaa mahdollisuuden vaihtaa ajatuksia markkinoinnin parissa työskentelevien kesken. Mainontapäivä on ollut markkinointijohdon kohtaamispaikkana vuodesta 1972 lähtien.


title: Mainontapäivä

text: Syyskuussa järjestettävän Mainontapäivän osallistujamäärä on keskimäärin noin 600 henkilöä. Kohderyhmänä on yritys- ja markkinointijohto sekä mainos- ja mediatoimistojen ja medioiden johto sekä markkinointialan kanssa tekemisissä olevat palveluyritykset ja alan sidosryhmät, kuten viranomaiset. Mainontapäivässä on esiintyjinä suomalaisia ja ulkomaalaisia huippuosaajia.


title: Mainontapäivä

text: Mainontapäivän järjestää Mainostajien liitto.


title: Kissanpolkka

text: Kissanpolkka on lyhyt kansainvälisesti tunnettu pianokappale, jonka moni pianonsoiton opiskelija opettelee ensimmäisenä. Sen säveltäjästä ei ole tietoa. Kappaleen sävellaji on Fis-duuri tai Ges-duuri, jotka enharmonisesti täysin vastaavat toisiaan. Suurin osa nuoteista soitetaan mustilla koskettimilla. Kappaleen tahtilaji on 2/4, joka on polkan tai galopin tahti, mutta kappale voidaan soittaa myös marssina. Vaikka monissa kielissä kappaleen nimi viittaa valssiin, kyseessä ei kuitenkaan ole valssi, sillä valssin tahtilaji on joko 3/4 tai 3/8.


title: Kissanpolkka

text: Sävelmä tunnetaan eri maissa eri nimillä:


title: Arne Törnudd

text: Arne Teodor Törnudd (11. joulukuuta 1878 Turku – 2. maaliskuuta 1959 Turku) oli suomenruotsalainen oppikoulun rehtori ja kirjailija.


title: Arne Törnudd

text: Törnuddin vanhemmat olivat vakuutusjohtaja Alexander Törnudd ja Carolina Candelin. Hän pääsi ylioppilaaksi 1899 Turun ruotsalaisesta klassillisesta lyseosta (Svenska klassiska lyceum i Åbo) ja valmistui filosofian kandidaatiksi 1904 Helsingin yliopistosta. Törnudd opiskeli vuosina 1906–1907 filosofiaa Pariisin Sorbonnen yliopistossa.


title: Arne Törnudd

text: Törnudd oli Turun ruotsalaisen yhteiskoulun rehtorina ja opettajana vuosina 1909–1945 ja hän jatkoi vielä opettajana siellä vuoteen 1953 saakka. Hän opetti myös Turun ruotsalaisessa työväenopistossa 1919–1943. Törnudd sai Åbo Akademin kunniatohtorin arvon 1952.


title: U-81 (1941)

text: U-81 oli Saksan laivaston VIIC-luokan sukellusvene toisessa maailmansodassa.


title: U-81 (1941)

text: Alus tilattiin 25. tammikuuta 1939 ja aluksen kölin lasku tapahtui 11. toukokuuta 1940 Bremer Vulkanin telakalla. Alus laskettiin vesille 22. helmikuuta 1941 ja otettiin palveluskäyttöön 26. huhtikuuta ensimmäisenä komentajanaan yliluutnantti Friedrich Guggenberger.


title: U-81 (1941)

text: "U-81" lähti toiselle purjehdukselleen Trondheimista Pohjanmerelle ja Pohjois-Atlantille. Alus havaitsi saattueen SC42, josta se upotti 9. syyskuuta "SS Empire Springbuckin" (5591 tonnia), joka vei syvyyksiin koko miehistönsä 42 upseeria ja miestä . Seuraavana päivänä vene upotti "MV Sally Maerskin". Sukellusvene saapui Brestiin Ranskaan. Alus sai käskyn liittyä Välimerellä operoiviin sukellusveneisiin.


title: U-81 (1941)

text: "U-81:n" ensimmäinen yritys murtautua Gibraltarin salmesta Välimerelle 30. lokakuuta oli päättyä tuhoon, kun Britannian kuninkaallisten ilmavoimien 209. laivueen PBY Catalina -lentovene hyökkäsi aluksen kimppuun. Sukellusvene vaurioitui pahoin ja joutui palaamaan Brestiin korjattavaksi.


title: U-81 (1941)

text: Saksan laivaston esikunta päätti lähettää 4. marraskuuta toisen ryhmän sukellusveneitä Välimerelle. Ryhmään kuuluivat "U-81", "U-205", "U-371" ja "U-559" ja alukset lähtivät päämääränään La Spezia ja kulkivat Gibraltarin salmen lävitse. Sukellusveneet "U-81" ja "U-205" havaitsivat 13. marraskuuta Force H:n Gibraltarin edustalla ja laukaisivat torpedoita aluksia kohti. Alukset eivät kyenneet tähystämään mahdollisia osumia, vaan joutuivat väistämään saattueen hävittäjien syvyyspommeja. "HMS Ark Royaliin" osui yksi torpedoista keskilaivaan. "HMS Ark Royal" upposi seuraavana päivänä osuman seurauksena. Sukellusveneet saapuivat 1. joulukuuta La Speziaan ja liitettiin osaksi 29. Sukellusvenelaivuetta.


title: U-81 (1941)

text: "U-81:n" seuraava purjehdus oli tapahtumaton. Alus lähti 4. huhtikuuta 1942 uudelle purjehdukselle itäiselle Välimerelle, jossa se upotti 16. huhtikuuta egyptiläiset "Bab el Faragin" ja "Fatouh el Kherin", brittiläisen "SS Caspian" sekä Vapaan Ranskan laivaston sukellusveneidentorjuntatroolarin "Vikingin". Alus upotti egyptiläiset "Hefz el Rahmanin" 19. huhtikuuta ja "El Saadiahin" 22. huhtikuuta. Sukellusvene purjehti 25. huhtikuuta Salamiin satamaan vietettyään merellä 22 vuorokautta. Seuraava purjehdus Salamiin edustalla oli merkityksetön. Vene upotti 10. kesäkuuta paluumatkallaan La Speziaan brittiläisen SS "Havren".


title: U-81 (1941)

text: "U-81:n" seuraava partiomatka suuntautui läntiselle Välimerelle. Matkalla alus upotti 10. marraskuuta brittiläisen SS "Garlingen" sekä operaatio Torchiin kuuluvista aluksista Alfred Holtin varustamon SS "Maronin" (6487 tonnia, ) 13. marraskuuta.


title: U-81 (1941)

text: "U-81:n" seuraava purjehdus oli taas merkityksetön. Matkan jälkeen aluksen kotisatamaksi vaihdettiin Pola. Aluksen päällikkö vaihtui 25. joulukuuta, kun uudeksi päälliköksi määrättiin everstiluutnantti Johann-Otto Krieg.


title: U-81 (1941)

text: "U-81" lähti 30. tammikuuta 1943 Polasta. Alus vaurioitti 10. helmikuuta hollantilaista SS "Saroenaa" ja upotti seuraavana päivänä egyptiläiset "Al Kasbanahin" ja "Sabah el Kheirin", libanonilaisen "Husnin" ja palestiinalaisen "Dolphinin". Alus purjehti 19. helmikuuta Salamiin satamaan oltuaan merellä 21 vuorokautta. Seuraavalla purjehduksella alus upotti egyptiläiset "Bourghiehin", "Mawahab Allahin" ja "Rousdin".


title: U-81 (1941)

text: "U-81" upotti 17. kesäkuuta brittiläisen joukkojenkuljetusalus SS "Yoman" ja 25. kesäkuuta egyptiläisen "Nisrin" sekä seuraavana päivänä syyrialaiset "Nellyn" ja "Toufic Allahin". Sukellusvene upotti 27. kesäkuuta kreikkalaisen SS "Michaliosin", mutta joutui Latakian rannikkotykkien tulituksen kohteeksi.


title: U-81 (1941)

text: "U-81" osui 22. heinäkuuta seuraavalla matkallaan SS "Empire Moonin", joka vietti sodan lopun telakalla. Kolme seuraavaa purjehdusta olivat tapahtumaköyhiä. Alus upotti 18. marraskuuta "SS Empire Dunstanin".


title: U-81 (1941)

text: "U-81" joutui 9. tammikuuta 1944 Yhdysvaltain pommikoneiden maaliksi Polassa. Alus upposi kahden miehistön jäsenen saadessa surmansa. Hylky nostettiin 22. huhtikuuta ja romutettiin.


title: U-81 (1941)

text: Alus suoritti palveluksensa aikana 17 partiomatkaa, upotti 23 alusta (yhteensä 63 289 tonnia) ja vaurioitti lisäksi kahta (yhteensä 14 143 tonnia).


title: Sojuz T-9

text: Sojuz T-9 oli Neuvostoliiton miehitetty avaruuslento Saljut 7 -avaruusasemalle. Avaruusalus laukaistiin Baikonurista 27. kesäkuuta 1983 ja se palasi maahan 23. marraskuuta 1983. Alus kuljetti 3 500 kilogrammaa tarvikkeita avaruusasemalle. Miehistön ollessa asemalla sen ikkunaan tuli 27. heinäkuuta 4 millimetriä syvä kolo, kun siihen osui joko meteoroidi tai avaruusromua.


title: Sojuz T-9

text: Avaruuteen laukaistiin:


title: Pantti

text: Pantti ( < keskialasaksa "pant") on velallisen ja velkojan tekemän sopimuksen perusteella velkojan haltuun saamisen vakuudeksi annettu velallisen omistama irtain esine tai varallisuusarvoinen etuus. Esineen pantiksi luovuttaminen on vain omistajan oikeus. Pantti on oikeusobjekti, jonka pantin haltija voi muuttaa rahaksi eli realisoida julkisella huutokaupalla, ellei velallinen suorita saamista sovitulla tavalla. Pantin omistaja ja velkoja voivat sopia muunkinlaisesta menettelystä rahaksi muuttamisessa; tavallisesti silloin on kyseessä vapaaehtoinen myynti. Pantin haltijalla ei sen sijaan ole oikeutta ottaa panttiesinettä omakseen, mikäli velkoja ei suorita saamistaan osittain tai kokonaan.


title: Pantti

text: Velkoja saa realisoinnin jälkeen pantin arvosta vain saamisensa määrän, mahdollinen ylittävä osa jää pantin omistajalle. Hypoteekkipantin realisoinnin suorittaa viranomainen julkisessa huutokaupassa ulosmitatuksi julistamisen jälkeen. Sopimus, jolla velkoja saisi tiliä tekemättä pitää pantin itsellään, jos velkaa ei määräajassa makseta, on mitätön.


title: Pantti

text: Pantista säädetään yleisesti kauppakaaren 10. luvussa sekä kiinteistöjen panttauksen osalta maakaaren IV osassa.


title: Pantti

text: "Panttioikeus" on toisaalta velkojan oikeus saada suoritus velallisen omistaman pantin arvosta ja toisaalta oikeudenala, jonka piiriin kuuluvat panttia koskevat oikeussäännökset. Panttioikeus liittyy saamisoikeuteen, mutta se eroaa tästä siinä, ettei pantin haltijalla ole oikeutta saada suoritusta muusta omaisuudesta kuin pantista. Panttioikeuden kohde pitää yksilöidä niin, että se voidaan erottaa muista kohteista (varallisuusobjekteista). Panttioikeuden nojalla pantin haltijalla on etuoikeus muihin mahdollisiin velkojiin nähden saada suoritus pantin arvosta. Jos sama pantti on vakuutena useasta velasta, on aikaisemmalla panttauksella etuoikeus myöhempään nähden.


title: Pantti

text: "Lakisääteinen" eli "legaalinen panttioikeus" syntyy lain säännöksen nojalla ilman pantin luovutusta. Muuten panttioikeus irtaimeen omaisuuteen edellyttää velallisen ja velkojan välistä panttaussopimusta ja esineen luovutusta pantiksi velkojan haltuun.


title: Pantti

text: Pantti on joko "käteis"- eli "hallintapantti", jolloin irtain esine luovutetaan velkojan hallintaan, tai "kiinnitys"- eli "hypoteekkipantti" eli "hallinnaton pantti", jolloin pantti jää panttisopimuksesta huolimatta velallisen hallintaan, mutta panttioikeudesta tehdään julkinen erityisellä kiinnitys- eli kirjaamismenettelyllä.


title: Pantti

text: Immateriaalioikeuksien, esimerkiksi patentin tai mallioikeuden, panttauksen julkivarmistus tapahtuu siten, että patentti- ja rekisterihallitus kirjaa panttauksen rekisteriin ilman mitään velkakirjan esittämistä tai kiinnittämistä. Samankaltainen on arvo-osuuksien panttaus, jossa julkivarmistuksena on tiedon merkitseminen arvo-osuustilille.


title: Pantti

text: Auto, laiva tai ilma-alus voidaan kiinnittää velan vakuudeksi, mutta niitä ei ole luvallista asettaa käteispantiksi. Yritysten tuotantovälineisiin, raaka- ja tarveaineisiin sekä valmiisiin tuotteisiin voidaan vahvistaa yrityskiinnitys. Juokseva velkakirja pantataan antamalla se pantinsaajalle. Tavallisen velkakirjan panttaus edellyttää sen siirtämistä ja velalliselle siirrosta tehtävää niin sanottua siirtoilmoitusta. Kolmannen henkilön hallussa oleva irtain omaisuus voidaan pantata tekemällä tälle ilmoitus panttauksesta.


title: Pantti

text: "Denuntiaatiopanttia" käytetään silloin, kun panttikohde ei sovellu hallinnansiirron kohteeksi eikä laki salli kohteen kiinnittämistä. Tällaisia panttiobjekteja ovat sellaiset saamisoikeudet, joista ei ole juoksevaa velkakirjaa. Tällöin panttioikeus luodaan denuntiaatiolla eli siirtoilmoituksella. Tällä menettelyllä voidaan pantata esimerkiksi tavallinen pankkitili.


title: Pantti

text: "Jälkipantti" on kyseessä silloin, kun perustetaan toissijainen eli jälkipanttioikeus käteispanttiin, joka on ensisijaisen pantinhaltijan hallussa. Tällöinkin ensipantinhaltijalle toimitetaan denuntaatioilmoitus. Ensipantinhaltijan panttioikeus on kuitenkin ensisijainen toiseen velkojaan nähden. Kolmassijainenkin tai sitäkin seuraava panttioikeus on mahdollista perustaa, jos pantti on niin arvokas, että se kattaa useiden velkojien saamiset. Jälkipantti on mahdollinen myös kiinnitykseen perustuvassa panttioikeudessa.


title: Pantti

text: "Vierasvelkapanttaus" on sitoumus, jossa pantinantaja antaa omaisuuttaan pantiksi velkojalle vakuudeksi toisen henkilön velvoitteen suorittamisesta.


title: Pantti

text: Panttaus eli pantiksi luovuttaminen on oikeustoimi, jolla irtain esine tai varallisuuteen liittyvä oikeus annetaan velkojan haltuun saamisen pantiksi.Kauppakaaren 10. luku pantista – Finlex®


title: Varhaiskasvatussuunnitelma

text: Varhaiskasvatussuunnitelma eli vasu on päivähoidossa lapselle hoitohenkilöstön vanhempien kanssa tekemä suunnitelma Suomessa. Vasuun kootaan tietoja lapsen tavoista, opituista asioista, kehittämiskohteista yms. Vasulla pyritään parantamaan mm. lapsen kehityksen seuraamista.


title: Varhaiskasvatussuunnitelma

text: Vaikka kasvattajahenkilöstö vastaa varhaiskasvatussuunnitelman laatimisesta, tulee myös vanhemmilla olla mahdollisuus vaikuttaa sen sisältöön ja osallistua sen arviointiin. Vanhempien ja lasten suorittama toiminnan arviointi on osa varhaiskasvatuksen jatkuvaa kehittämistä. Päivähoidossa toteutetaan joskus erilaisia kyselyjä toiminnan arvioimiseksi ja kehittämiseksi.


title: Varhaiskasvatussuunnitelma

text: Vanhemmat osallistuvat lapsensa varhaiskasvatussuunnitelman tekoon yhteistyössä kasvattajien kanssa ja suunnitelman toteutumista arvioidaan säännöllisesti. Varhaiskasvatussuunnitelman tavoitteena on lapsen yksilöllisyyden ja vanhempien näkemysten huomiointi.


title: Ozjornyi

text: Ozjornyi () on kaupunkimainen taajama ja suljettu alue Tverin alueen pohjoisosassa Venäjällä. Se sijaitsee lähellä Moskovan ja Pietarin välistä M 10-valtatietä 180 kilometriä Tveristä luoteeseen. Suljettuun alueeseen kuuluu myös osia viereisestä Novgorodin alueesta. Vuonna 2010 taajamassa asui 10 882 henkeä.


title: Ozjornyi

text: Vuoteen 1957 saakka paikalla oli Vypolzovon sotilaslentokentän asutus. Vuonna 1960 sinne sijoitettiin Neuvostoliiton armeijan strateginen ohjusdivisioona. Vuonna 1972 taajama sai nimen "Bologoje-4". Vuonna 1992 se sai suljetun alueen statuksen ja nimen "Ozjornyi".


title: Ronny and The Loafers

text: Ronny and The Loafers oli 1960-luvun alkupuolella toiminut Lahdessa perustettu rautalankayhtye. Se soitti aluksi vain instrumentaalimusiikkia, kunnes laulusolistiksi liittyi kotkalainen taiteilijanimeä Ronny käyttänyt Aatos Bollström.


title: Ronny and The Loafers

text: 31. tammikuuta 1964 yhtye äänitti singlen "Se jokin sinulla on / Diggety doggety" (Parlophone PAR 934). "Se jokin sinulla on" -kappale oli alun perin englantilaisen Gerry & The Pacemakers -yhtyeen huonosti menestynyt "You've Got What I Like" vuodelta 1964. "Diggety doggety" puolestaan oli ruotsalaisen The Streaplers -yhtyeen kappale.


title: Ronny and The Loafers

text: "Se jokin sinulla on" nousi hitiksi ja se on suosittu laulu nykyäänkin. Teksti on Junnu Vainion ja siitä tuli hänen ensimmäinen sanoitushittinsä. Kappale valittiin Iltalehden Kauneimmat rakkauslaulut -lukijaäänestyksessä vuonna 2007 sijalle 10.


title: Ronny and The Loafers

text: The Loafersin soittajilla oli Burns Black Bison -kitarat ja Vox-merkkiset vahvistimet. Yhtye hajosi lokakuussa 1964 kun osa jäsenistä astui varusmiespalvelukseen. Eero Rinteelää lukuun ottamatta muut jäsenet soittivat myöhemmin Kari Raution yhtyeessä.


title: Ronny and The Loafers

text: Osin samoista jäsenistä koostunut The Loafers & Karri julkaisi vuonna 1964 singlen "Anna pois / Ota pois" (Parlophone PAR 941).


title: Ronny and The Loafers

text: Singlet


title: Jukka Koskinen (jalkapalloilija)

text: Jukka Koskinen (s. 29. marraskuuta 1972 Lahti) on entinen suomalainen jalkapalloilija. Hän oli pelipaikaltaan puolustava keskikenttäpelaaja tai vasen laitapuolustaja.


title: Jukka Koskinen (jalkapalloilija)

text: Koskinen nousi Lahden Reippaan edustusmiehistöön kaudella 1989. Pelattuaan kaksi kautta Reippaassa Koskinen siirtyi I divisioonassa pelanneeseen Myllykosken Palloon. MyPa nousi heti kauden 1991 päätteeksi ja seuraavien kuuden liigakauden aikana Koskinen voitti neljä SM-hopeaa ja Suomen Cupin kahdesti. Vuonna 1997 Koskinen siirtyi alankomaalaiseen Willem II:een. Hän pelasi Willemissä kaksi kautta, mutta loukkaantumisen myötä peliaika väheni ja Koskinen siirtyi eteläkorealaiseen Anyang LG Cheetahsiin 1999. Puolentoista Koreassa vietetyn kauden jälkeen hän palasi Suomeen Valkeakosken Hakaan. Heti ensimmäisellä kaudella Koskinen voitti ensimmäisen Suomen mestaruutensa. Hän pelasi Hakassa kolme kautta ja sen jälkeen vielä kolme kautta FC Lahdessa kunnes lopetti loukkaantumisten sävyttämän kauden 2005 jälkeen.


title: Jukka Koskinen (jalkapalloilija)

text: Maajoukkueessa Koskinen pelasi 17 ottelua.


title: Soria

text: Soria on kaupunki keskisessä Espanjassa Kastilia ja Leónin itsehallintoalueella. Se on samannimisen maakunnan pääkaupunki. Vuonna 2015 Sorian asukasluku oli 39 168, yli 40 prosenttia koko maakunnan väkiluvusta.


title: Soria

text: Sorian historia yhdistetään vahvasti muutama kilometri kaupungista pohjoiseen sijainneeseen keltiberialaiseen Numantian kaupunkiin, jonka asukkaat taistelivat pitkään roomalaisia valloittajia vastaan 100-luvulla eaa. Myöhemmin alueesta taistelivat kristityt ja muslimit. Kulta-aikansa Soria koki Kastilian ja kuningas Alfonso VIII:n alaisuudessa, ja läpi keskiajan se oli tärkeä villan valmistuskeskus. Numantian ja koko maakunnan historiaa vaalii Soriassa sijaitseva Museo Numantino.


title: Soria

text: Soria tunnetaan vanhoista muureistaan, kaduistaan ja kirkoistaan. Kaupungin tärkeimpiä rakennuksia on romaaniseen tyyliin rakennettu Santo Domingon kirkko ja renessanssityylin San Pedron katedraali. Duero virtaa kaupungin laitamilla ja sen rannalla sijaitsee San Juan de Dueron luostari, jossa johanniittain ritarikunta piti majaansa.


title: Soria

text: Runoilija Antonio Machado vietti Soriassa viisi vuotta 1900-luvun alussa opettaen ranskaa paikallisessa koulussa. Nämä vuodet vaikuttivat suuresti hänen teoksensa "Campos de Castillan" syntyyn. Hän myös tapasi vaimonsa Soriassa. Kaupungista on kotoisin urheilusera Club Deportivo Numancia de Soria, joka tunnetaan erityisesti jalkapallojoukkueestaan.


title: Tessa (nimi)

text: Tessa on naisen etunimi, Teresa-nimen muunnelma. Tessan nimipäivä on samoin kuin Teresankin 26. huhtikuuta. Etunimi lisättiin suomalaiseen nimipäiväkalenteriin vuonna 2010.Väestörekisterikeskuksen mukaan Tessa-nimi on annettu Suomessa vuoden 2009 loppuun mennessä 798 ihmiselle. Ennen vuotta 1940 nimeä ei ollut Suomessa annettu kenellekään.


title: Teekkaritytöt

text: Teekkaritytöt TT ry oli Teknillisen korkeakoulun (TKK) naisopiskelijoiden oma yhdistys, joka järjesti jäsenilleen vierailuja eri tekniikan alan yrityksiin, sauna- ja elokuvailtoja kampusalueella, tyttösitsejä ja kaikkea muuta naisia yhdistävää toimintaa yli kiltarajojen. Teekkaritytöt pyrki innostamaan jäseniään urheilun iloihin lähettämällä joka vuosi joukkueen Naisten Kymppiin, ja yhdistys oli myös mukana järjestämässä jokavuotisia urheilutapahtumia yhdessä TKK:n muiden yhdistysten kanssa.


title: Teekkaritytöt

text: Teekkaritytöt haluaa luoda tekniikan alan naisista positiivista kuvaa maailmalle ja houkutella naisia töihin miesvaltaiselle tekniikan alalle. Tätä edistääkseen yhdistyksen jäsenet ovat kiertäneet yläasteilla ja lukioissa esittelemässä alaa tytöille. Lisäksi tavoitteena on luoda kattava naisverkosto auttamaan miehisellä tekniikan alalla selviämisessä.


title: Teekkaritytöt

text: TKK:n siirtyessä yhdessä Helsingin kauppakorkeakoulun ja Taideteollisen korkeakoulun kanssa osaksi Aalto-yliopistoa (nk. innovaatioyliopisto) syksyllä 2009, Teekkaritytöt tulee tekemään entistä enemmän yhteistyötä poikkitieteellisesti, mm. Helsingin kauppakorkeakoulun Seireenien kanssa.


title: Teekkaritytöt

text: Teekkaritytöt hyväksyivät jäsenikseen kaikkia sukupuolia ja nykyään yhdistys on lakkautettu.


title: Teekkaritytöt

text: Teekkaritytöt perustettiin ensimmäisen kerran 1930-luvulla tyttöjen urheiluseuraksi, mutta toiminta hiipui vuosikymmenten saatossa, ja lakkasi lopullisesti 1970-luvulla kun yhdistys menetti kerhotilansa Dipolissa. Nykyiseen muotoonsa, tekniikan naisopiskelijoita kulttuurin tavoin yhdistäväksi yhdistykseksi, Teekkaritytöt perustettiin uudelleen vuonna 2002.


title: Teekkaritytöt

text: Vuonna 2005 yhdistyksen vuoden 2002 johtokunnalle myönnettiin Naiset ja tekniikka -palkinto yhdistyksen elvyttämisestä sekä "Rakkaat teekkarisiskot - opiskelija Teknillisessä korkeakoulussa" -tutkimuksen teettämisestä.


title: Tessa

text: Tessa voi tarkoittaa ainakin seuraavia:


title: Batis Lampsakoslainen

text: Batis Lampsakoslainen (200-luvun alku eaa.) oli antiikin kreikkalainen epikurolaiseen koulukuntaan kuulunut filosofi. Hän oli Epikuroksen oppilas, Metrodoroksen sisar ja Idomeneuksen vaimo.


title: Batis Lampsakoslainen

text: Kun Idemeneuksen ja Batiksen poika kuoli, Metrodoros kirjoitti sisarelleen lohdutuskirjeen, jonka Seneca mainitsee. Siinä tämä toteaa: ”kaikki kuolevaisten hyvä on kuolevaista” ja ”tietynlainen mielihyvä on sukua surulle, ja sitä tulisi tavoitella sellaisina hetkinä kuin tämä”. Epikuros puolestaan kirjoitti kirjeen Batikselle Metrodoroksen kuoltua vuonna 277 eaa.


title: Batis Lampsakoslainen

text: Papyrusten huvilasta Herculaneumista löydettyjen papyrukselle kirjoitettujen kirjeiden joukossa saattaa olla joitakin Batiksen kirjoittamia kirjeitä.


title: Mauritiuksenluhtakana

text: Mauritiuksenluhtakana ( "Aphanapteryx bonasia") on sukupuuttoon kuollut lintu, joka pesi vain Mauritiuksen saarella. Ulkonäöltään lintu muistutti Uudessa-Seelannissa pesivää kiiviä.


title: Mauritiuksenluhtakana

text: Mauritiuksenluhtakana tunnetaan ainoastaan monista löytyneistä luista, piirroksista ja kirjallisista kuvauksista. Näiden perusteella mauritiuksenluhtakana oli lentokyvytön lintu ja hieman kanaa kookkaampi, noin 50 senttimetriä. Sen höyhenpeite oli kauttaaltaan punaisenruskea ja höyhenet olivat untuvaisia. Mauritiuksenluhtakanan pyrstö ei ollut näkyvissä ja siivet lähes katosivat höyhenpeitteeseen. Sillä oli pitkä, hieman kaartuva ja ruskea nokka, ja muihin luhtakanoihin verrattuna pitkät jalat. Kaiken kaikkiaan mauritiuksenluhtakana muistutti enemmän kiiviä kuin luhtakanaa.


title: Mauritiuksenluhtakana

text: Mauritiuksenluhtakana mainitaan lähes jokaisessa Mauritiusta koskevassa raportissa vuodesta 1602 lähtien. Linnusta annetut yksityiskohdat ovat kuitenkin toistamista eivätkä ne juuri valaise linnun historiaa. Kirjoittajat keskittyivät lähinnä kuvaamaan, miten helppoa lintu oli saada kiinni eri metsästystekniikoilla ja miten paahdettua mauritiuksenluhatakanaa pidettiin hyvänä sianlihan korvikkeena. Suurin osa linnun ulkonäköä koskevasta tiedosta tulee Joris Hoefnagelin maalauksista, jotka perustuvat Rudolf II:n eläintarhassa vuoden 1600 tietämillä eläneeseen lintuun. Mauritiuksenluhtakanaa muistuttava lintu kuvataan myös Francesco Bassano nuoremman maalauksessa "Arca di Noè" ("Nooan arkki"). Bassano kuitenkin kuoli ennen Alankomaiden siirtomaa-aikaa, joka alkoi Mauritiuksella vuonna 1598. Näin ollen maalauksen linnun alkuperä on jäänyt mysteeriksi. Roelant Saveryn kolmessa 1620-luvun dodomaalauksessa on ilmeisesti mauritiuksenluhtakanan varsin karkea kuvaus. Lisäksi Mauritiuksen saarella on neljä asukkaiden tekemää enemmän tai vähemmän tarkkaa kuvaa linnusta.


title: Mauritiuksenluhtakana

text: Mauritiuksenluhtakana metsästettiin sukupuuttoon sen löytöä seuranneen vuosisadan aikana. Mauritiuksendronttia eli dodoa pidettiin vastenmielisenä, joten sitä metsästettiin vain mielenkiinnon tai huvin vuoksi. Mauritiuksenluhtakana oli sen sijaan hyvin suosittu riistaeläin ranskalaisten ja alankomaalaisten asuttajien keskuudessa. Lintu pystyi pakenemaan helposti kun sitä ajettiin takaa, mutta sitä oli helppo huijata näyttämällä sille punaista kangasta, jota vastaan se hyökkäsi. Linnun läheisellä sukulaisella, rodriguesinluhtakanalla, huomattiin samanlaista käyttäytymistä. Linnun hyökkäyksen jälkeen se oli helppo ottaa kiinni. Mauritiuksenluhtakana ei pelännyt ihmisiä, sillä se oli kehittynyt ilman saalistajien läsnäoloa. Linnun sukupuuttoa lienee edistänyt myös sen pesintätapa: sen pesä munineen ja poikasineen oli maassa ja näin ollen sikojen ulottuvilla.


title: Mauritiuksenluhtakana

text: Kun luontotieteilijä François Leguat, joka oli edeltävinä vuosina tutustunut rodriguesinluhtakanaan, saapui Mauritiukselle vuonna 1693, hän huomasi mauritiuksenluhtakanan olevan jo harvinainen laji. Leguat oli viimeinen, jonka muistiinpanoissa on maininta mauritiuksenluhtakanasta. Linnun arvioidaan kuolleen sukupuuttoon vuosisadan vaihteen tietämillä. Linnun statuksen ja katoamisen määrittäminen on monimutkaista, sillä dodon paikallista nimeä "Todaersen" (tai "dodaersen", "paksuperseet") alettiin käyttää mauritiuksenluhtakanasta, joka oli yhtä pyylevä.


title: Mauritiuksenluhtakana

text: Edellä mainitun nimisekaantumisen ja linnusta tehtyjen karkeiden piirrosten välisten erojen takia mauritiuksenluhtakanalla on pitkä lista synonyymeja:


title: Jyri Niemi

text: Jyri Niemi (s. 15. kesäkuuta 1990 Hämeenkyrö) on suomalainen jääkiekkopuolustaja, joka pelaa SM-liigajoukkue Vaasan Sportissa.


title: Jyri Niemi

text: Niemi pelasi kauden 2006–2007 HPK:n B- ja A-junioreissa, jossa hän keräsi 35 ottelussa tehot 6+3=9. Tämän jälkeen hän siirtyi vuosiksi 2007–2010 juniorisarja WHL:n Saskatoon Bladesiin. Hän voitti vuonna 2008 CHL Top Prospect -ottelussa kovimman lyöntilaukauksen laukojan tittelin tuloksella 158 km/h. Niemi on pelannut junioreissa HPK:n ja Saskatoon Bladesin lisäksi myös kasvattajaseurassaan Hämeenkyrön Hokkareissa sekä Tapparassa.


title: Jyri Niemi

text: New York Islanders varasi Niemen NHL:ään kolmannella kierroksella numerolla 72. Hänen odotettiin olevan lähellä ensimmäisen kierroksen varausta. Toukokuussa 2010 New York Islanders kauppasi Niemen oikeudet New York Rangersille vaihdossa kuudennen kierroksen varausvuoroon. Kesäkuussa 2010 hän teki Rangersin kanssa kolmivuotisen tulokassopimuksen. Niemi pelasi kausien 2010–2011 ja 2012–2013 välillä Connecticut Whalessa AHL:ssä sekä Greenville Road Warriorsissa ECHL:ssä. NHL-debyyttiä hän ei päässyt tekemään.


title: Jyri Niemi

text: Kuuden Pohjois-Amerikassa pelatun kauden jälkeen Niemi palasi vuonna 2013 Suomeen ja HPK:hon kaksivuotisella sopimuksella, johon sisältyy myös optio kolmannesta kaudesta.


title: Jyri Niemi

text: Kaudeksi 2015–2016 Niemi siirtyi kaksivuotisella sopimuksella Tampereen Ilvekseen. Kausi 2016–2017 päättyi Niemellä jo lokakuussa loukkaantumiseen.


title: Jyri Niemi

text: Kaudeksi 2017–2018 Niemi siirtyi marraskuun maajoukkuetaukoon asti ulottuvalla sopimuksella KooKoohon paikkaamaan loukkaantuneita. Hän sai lopulta joukkueeseen sopimuksen loppukaudeksi.


title: Jyri Niemi

text: Niemi pelasi Suomen paidassa vuoden 2009 nuorten MM-kilpailuissa, joissa hän toimi Leijonien varakapteenina. Turnauksessa hän teki tehot 2+1=3. Niemi pelasi myös vuoden 2010 nuorten MM-kilpailuissa toimien Suomen kapteenina ja teki kuudessa ottelussa tehot 3+2=5 ollen Suomen tehokkain puolustaja Sami Vatasen kanssa.


title: Mika Aaltonen (jalkapalloilija, 1967)

text: Mika J. Aaltonen (s. 12. maaliskuuta 1967 Helsinki) on entinen suomalainen jalkapalloilija. Hän oli pelipaikaltaan hyökkäävä keskikenttäpelaaja.


title: Mika Aaltonen (jalkapalloilija, 1967)

text: Aaltonen aloitti uransa Tampereen Pallo-Veikoissa. Hän siirtyi Tampereen Ilvekseen kaudeksi 1988. Aaltonen pelasi Ilveksessä neljä kautta, joiden aikana hänen paras saavutuksensa oli Suomen cupin voitto 1990. Kaudeksi 1992 Aaltonen siirtyi Kuusysiiin ja voitti heti voitti SM-hopeaa. Seuraavalla kaudella Aaltonen palasi takaisin Tampereelle TPV:n riveihin. Hän voitti TPV:ssa Suomen mestaruuden kaudella 1994. Aaltonen jatkoi seurassa vielä senkin jälkeen, kun se putosi kauden 1995 päätteeksi Ykköseen. Vuonna 1998 hän siirtyi niin ikään Ykkösessä pelanneeseen Nokian Pyryyn, ja sieltä yhden kauden jälkeen vasta perustettuun Tampere Unitediin. Aaltonen oli mukana nostamassa seuraa Veikkausliigaan, mutta nousukauden jälkeen hän palasi takaisin TPV:n riveihin.


title: Mika Aaltonen (jalkapalloilija, 1967)

text: Maajoukkueessa Aaltonen pelasi 7 maaottelua, joissa hän teki yhden maalin.


title: Ristonahon ratapiha

text: Ristonahon ratapiha () oli Suomen rataverkkoon kuulunut rautatieliikennepaikka, joka oli Vihannin rautatieasemalta alkavan Ristonahon radan pääteliikennepaikka. Liikennepaikka sijaitsi Vihannin Lampinsaaren kylässä Vihannin kaivoksen läheisyydessä, ja se palveli pääasiassa kaivoksen tavaraliikennettä.


title: Ristonahon ratapiha

text: Liikennepaikka avattiin liikenteelle 1. joulukuuta 1953 ja se lakkautettiin kaivostoiminnan hiipuessa 1. tammikuuta 1993. Rata Vihannista Ristonahoon on purettu lukuun ottamatta noin 1 500 metrin pituista Vihannin ratapihalta alkavaa osuutta, jota käytetään vaihtotöissä.


title: Star Wars: The Clone Wars (1. tuotantokausi)

text: Star Wars: The Clone Wars -sarjan ensimmäinen tuotantokausi käynnistyi Suomessa 17. tammikuuta 2009. Sarjasta tuli ensiesityksensä jälkeen menestys Tähtien sota-fanien keskuudessa, ja sarjaa on sanottu paremmaksi sarjaksi kuin edellinen Tähtien Sota-piirrossarja . Sarjan parissa työskentelee useita ääninäyttelijöitä. Edellisestä sarjasta mukana on esimerkiksi Yodan roolissa Tom Kane. Sarja on ollut myös ensimmäisen tuotantokauden ansiosta ehdolla palkintoihin Golden Reel -palkinto ja Annie-palkinto.


text: Suluissa jakson alkuperäinen nimi.


title: Gunki hatameku motoni

text: () on Kinji Fukasakun vuonna 1972 ohjaama sotaelokuva, joka avaa japanilaisten sodanjälkeistä traumaa hämmästyttävän suorasukaisesti.


title: Gunki hatameku motoni

text: Elokuvan päähenkilönä on "Sakie", jota näyttelee ohjaaja Fukasakun puoliso Sachiko Hidari. Sakie kamppailee sitkeästi saadakseen sodan viimepäivinä kuolleen miehensä siunatuksi Yasukuni-pyhättöön ja sotalesken eläkkeensä puolesta mutta virkakoneisto kieltäytyy näitä myöntämästä koska sen lähteiden mukaan Sakien mies olisi tuomittu sotaoikeudessa kuolemaan. Sakie ei suostu moista kadonneesta miehestään uskomaan ja saa viimein säälistä asiaa käsittelevältä virkamieheltä neljän miehensä yksikössä palvelleen nimet, joita viranomaiset eivät ole onnistuneet tavoittamaan ja haastattelemaan Sakien miehen kuoleman ja tuomion yksityiskohdista. Sakien ainoa toivo puhdistaa miehensä maine on löytää kyseiset miehet ja saada heidät todistamaan miehensä kunnian puolesta.


title: Gunki hatameku motoni

text:
Tetsuro Tamba ...Katsuo Tomikashi
Sachiko Hidari ...Sakie
Yumiko Fujita ...Tomoko
Noboru Mitani ...Terada
Paul Maki ...Paul
Kanemon Nakamura ...Tesinjara
Shinjiro Ehara ...Ochi
Sanae Nakahara ... rva Ochi
Isao Natsuyagi ...opettaja
Koichi Yamamoto ...näyttelijä


title: Thoby Loth

text: Thoby Loth on suomenruotsalainen progressiivista folkrokkia soittava yhtye, jonka Thoby Lothin hulisti, kosketinsoittaja ja säveltäjä Tobias Tåg perusti yhtyeen kahden lapsuudenystävänsä, basisti Roger Bäckin ja kitaristi Peter Enrothin, kanssa vuonna 2007. Rumpali ja perkussionisti Daniel Hjerppe liittyi pian mukaan yhtyeen etsiessä rumpalia. Yhtyeen ensimmäinen ja tällä hetkellä ainut albumi "Lägereldarnas Tid" ilmestyi vuonna 2009. Seuraava albumi nauhoitetaan vuonna 2010.


title: Thoby Loth

text: Tobias Tåg vastaa Thoby Lothin musiikista, jonka inspiraation lähteinä ovat luonto, sadut ja henkiolennot.


title: Thoby Loth

text: "Lägereldarnas Tid" on konseptialbumi, jossa kukin kappale muodostaa oman luvun albumin kertomassa tarinassa. Albumin tuottajana oli Sturm und Drangin albumeita tuottanut Jimmy Westerlund.


Kaukalopikaluistelun maailmanmestaruuskilpailut 2008 olivat järjestyksessään 33. lajin maailmanmestaruuskilpailut. Ne käytiin 7. – 9. maaliskuuta Gagneungissa Etelä-Koreassa. Kilpailuja hallinnoi ISU.


title: Room Raiders

text: Room Raiders on Music Television -kanavalla esitettävä seuranhaku ja tosi-TV-ohjelma.


title: Room Raiders

text: Ohjelmassa nainen tutkii kolmen seuralaisehdokas miehen huoneet ja arvioi huoneiden ja huoneista löytyvien tavaroiden perusteella kuka ehdokkaista on paras. Samoin mies tutkii kolmen naisen huoneet ja valitsee huoneiden perusteella sopivimman seuralaisen.


title: Paolo Veronese

text: Paolo Veronese (1528 Verona – 19. huhtikuuta 1588 Venetsia) italialainen renessanssin taidemaalari, joka työskenteli Venetsiassa. Hän otti käyttöön nimen Paolo Cagliari tai Caliari, mutta hänet tunnetaan nimellä Veronese ("Veronalainen") syntymäkaupunkinsa Veronan mukaan.


title: Paolo Veronese

text: Veronesen kuuluisimpia maalauksia ovat "Kaanaan häät" (1562-1563) ja "La Case di Levi" (1573).


title: Puunjalostustekniikka

text: Puunjalostustekniikka on tekniikan osa-alue, joka selvittää, miten puusta tulee paperia tai vastaavaa käyttötavaraa, kuten pahvia. Aalto-yliopiston kemian tekniikan korkeakoulussa koko jalostusketjun kaikkia osia tutkitaan ja opetetaan puunjalostustekniikan laitoksessa. Puunjalostustekniikkaa opiskellaan biotuotetekniikan koulutusohjelmassa.


title: Jean-Charles Gicquel

text: Jean-Charles Gicquel (s. 24. helmikuuta 1967 Ploërmel, Morbihan, Ranska) on ranskalainen korkeushyppääjä. Hänen vuonna 1994 hyppäämänsä sisäratojen Ranskan ennätys on yhä voimassa vuonna 2014.


title: Jean-Charles Gicquel

text: Gicquel saavutti sisäratojen EM-kilpailuissa Pariisissa 1994 korkeushypyssä hopeaa uransa parhaalla tuloksella 235 cm. Vuonna 1989 hän sijoittui Haagin EM-hallikilpailuissa seitsemänneksi tuloksella 224 cm ja Budapestin MM-hallikilpailuissa 12:nneksi tuloksella 225 cm.


title: Jean-Charles Gicquel

text: Ulkoratojen arvokilpailuissa Gicquel karsiutui loppukilpailusta Rooman MM-kilpailuissa 1987 tuloksella 210 cm sekä Splitin EM-kilpailuissa 1990 tuloksella 224 cm. Stuttgartin MM-kilpailuissa 1993 hän sijoittui 11:nneksi tuloksella 225 cm ja Helsingin EM-kilpailuissa 1994 samalla tuloksella yhdeksänneksi.


title: Jean-Charles Gicquel

text: Ranskan mestaruuden 200-senttinen ja 81-kiloinen Gicquel voitti ulkoradoilla vuosina 1987, 1990, 1994 ja 1995 sekä hallissa vuosina 1990, 1991, 1993 ja 1994. Heinäkuussa 1994 hän hyppäsi Eberstadtissa Ranskan ennätyksen 233 cm. Sisäratojen Ranskan ennätystä Gicquel paransi kolmasti: vuonna 1989 tulokseen 227 cm sekä vuonna 1994 tuloksiin 232 cm ja 235 cm. Gicquelin ulkoratojen Ranskan ennätys säilyi maaliskuuhun 2014 saakka, jolloin Mickaël Hanany hyppäsi 234 cm. Sisäratojen ennätys on edelleen voimassa vuonna 2014.


title: Saski Baskonia

text: Saski Baskonia on koripalloseura Vitoria-Gasteizista Espanjan Baskimaasta. Seuran edustusjoukkue pelaa Espanjan ACB-liigassa ja kansainvälisissä seurakilpailuissa.


title: Saski Baskonia

text: Saski Baskonia perustettiin vuonna 1959 nimellä Club Deportivo Vasconia. Vuonna 1976 nimi muuttui muotoon Club Deportivo Basconia ja vuonna 1987 nykyisekseen. Samana vuonna seura teki sponsorisopimuksen keramiikkavalmistaja Taulellin kanssa, minkä myötä edustusjoukkue nimettiin aluksi Taugrésiksi ja vuonna 1997 TAU Cerámicaksi. Vuoden 2009 kesällä Taulell lopetti seuran tukemisen ja sen tilalle tuli espanjalainen säästöpankki Caja Laboral.


title: Saski Baskonia

text: Saski Baskonia nousi Espanjan korkeimmalle sarjatasolle ensimmäistä kertaa vuonna 1972, ja nykyisessä ACB-liigassa se on pelannut sarjan perustamisesta vuodesta 1983 lähtien. Seura voitti ensimmäisen kuudesta Espanjan cupistaan kaudella 1994–1995 ja siitä on sittemmin tullut yksi Espanjan suurimmista. ACB-liigan se on voittanut kausilla 2001–2002, 2007–2008 ja 2009–2010. Euroliigassa seuran paras sijoitus on ollut toinen.


title: Saski Baskonia

text:
1996 (1)
2002, 2008, 2010 (3)
1995, 1999, 2002, 2004, 2006, 2009 (6)
2005, 2006, 2007, 2008 (4)


title: Eviva España

text: ”Eviva España” on alkujaan hollanninkielinen musiikkikappale, jonka sävelsi Leo Caerts ja sanoitti Leo Rozenstraten. Sen alkuperäinen esittäjä on belgialaislaulaja Samantha, joka äänitti sen vuonna 1971.


title: Eviva España

text: Ilmestyessään kappaleesta muodostui hitti Belgiassa, ja se oli Julio Iglesiasin ”Un canto a Galician” jälkeen vuoden myydyin single. Sittemmin kappaletta on myyty yli 40 miljoonaa kopiota eri maissa eri versioina. Sen ovat äänittäneet muun muassa espanjalainen Manolo Escobar, ruotsalainen Sylvia Vrethammar, alankomaalainen Imca Marina ja saksalainen James Last. Escobarin versio ”Y viva España” kuultiin myös vuoden 1973 elokuvassa "Me has hecho perder el juicio". Vexi Salmen sanoittaman suomenkielisen version ”Eviva Espanja” äänitti ensimmäisenä Marion Rung vuonna 1973. Jope Ruonansuu levytti kappaleesta oman version vuonna 1996 nimellä "Halvari lentokoneeseen".


title: Eviva España

text: Laulun nimessä on kielioppivirhe: "eviva" on "eläköön" italiaksi. Se ei espanjaksi tarkoita yhtään mitään. Espanjaksi "eläköön" on "viva". Luonnollisesti espanjalaiset itse huomasivat asian välittömästi, ja laulun nimi on espanjaksi joko "Y viva España" ("Siis eläköön, Espanja!) tai "Que viva España" (Oi, eläköön, Espanja!)


title: John Biddulph

text: John Biddulph (25. heinäkuuta 1840 – 24. joulukuuta 1921 Lontoo) oli brittiläinen eversti, kirjailija ja lintutieteilijä.


title: John Biddulph

text: Biddulph opiskeli Westminsterissä. 18-vuotiaana hän liittyi ratsuväkeen ja sai komennuksen Intiaan, missä hän palveli Awadhissa vuoden 1857 kansannousun aikana. Myöhemmin hän liittyi Ison-Britannian Intian hallituksen poliittiseen osastoon. Vuosina 1873 ja 1874 hän osallistui Ferdinand Stoliczkan kanssa Sir Douglas Forsythin johtamalle Toiselle Yarkandin retkelle Himalajan yli Turkestaniin. Retkellä Biddulph keräsi lukuisia lintuja ja nisäkkäitä, muun muassa sinkianginaavikkonärhen ("Podoces biddulphi"), jonka Allan Octavian Hume nimesi hänen kunniakseen.


title: John Biddulph

text: 1877 Biddulph komennettiin Gilgitiin, joka on Kashmirin luoteiskolkassa, ja hän asui siellä vuoteen 1881 asti. Gilgitissä hän tutki alueen linnustoa ja oli kirjeenvaihdossa Humen kanssa. Kaksi hänen artikkeliaan julkaistiin "The Ibis"-lehdessä. Palveltuaan vielä useissa tehtävissä, muun muassa neljä vuotta Intian varakuninkaan lordi Northbrookin henkilökunnassa, Biddulph vetäytyi palveluksesta 1896 ja palasi Englantiin.


title: John Biddulph

text: Biddulph lahjoitti noin 3 500 intialaisen linnunnahan kokoelmansa Kansallisarkistoon (National Collection). Hän nimesi linnuista katajapunavarpusen ("Carpodacus thura") alalajin "blythi" 1882.


title: Bristolin tuomiokirkko

text: Bristolin tuomiokirkko () on tuomiokirkko Bristolissa Englannissa. Se oli aikoinaan luostarin kirkko, mutta kun Henrik VIII lakkautti luostarit, kirkosta tuli Bristolin piispan istuin ja uuden hiippakunnan tuomiokirkko.


title: Bristolin tuomiokirkko

text: Aatelismies Robert Fitzharding perusti vuonna 1140 paikalla toimineelle augustiinilaisluostarille kirkon, josta on nykyään jäljellä vain rauniot.


title: Bristolin tuomiokirkko

text: Kirkon kuori on 1300-luvulta, uusi laiva 1800-luvun loppupuolelta.


title: Bristolin tuomiokirkko

text: Uusgoottista tyyliä edustava uusi laiva rakennettiin George Edmund Streetin johdolla vuosina 1868–1877. Piispa Joseph Butler on haudattu katedraaliin.


title: Bristolin tuomiokirkko

text: Bristolin tuomiokirkossa vihittiin Englannin kirkon ensimmäiset 32 naispappia vuonna 1994.


title: Ford Kuga

text: Ford Kuga on Fordin vuodesta 2008 lähtien valmistama crossover-tyyppinen automalli, joka korvasi Ford Maverickin.


title: Ford Kuga

text: Ensimmäisen sukupolven Kuga esiteltiin Frankfurtin autonäyttelyssä syksyllä 2007. Se perustuu Fordin, Mazdan ja Volvon yhteistyössä kehittämälle C1-pohjalevylle, jota käytettiin myös esimerkiksi Ford Focuksessa.


title: Ford Kuga

text: Vuoden 2008 Euro NCAP -kolaritestistä Kuga sai tulokseksi täydet viisi tähteä.


title: Ford Kuga

text: Moottorivaihtoehdot olivat viisisylinterinen 2,5-litrainen (200 hv) bensiinimoottori ja 2,0-litrainen (140/163 hv) dieselmoottori. Pienempitehoisen dieselmoottorin yhteydessä oli vakiona etuveto, muut olivat aina nelivetoisia. Nelivedon sai valinnaisena myös 140-hevosvoimaisen dieselin yhteyteen.


title: Ford Kuga

text:
Toisen sukupolven Kuga esiteltiin Geneven autonäyttelyssä keväällä 2012. Sitä myydään Pohjois-Amerikassa ja Australiassa Ford Escape -nimisenä.
Vuoden 2012 Euro NCAP -kolaritestistä Kuga sai tulokseksi täydet viisi tähteä.
Geneven autonäyttelyssä keväällä 2016 esiteltiin kasvojenkohotuksen kokenut Kuga, jonka ulkoasua muokattiin vastaamaan suurempaa Edge-mallia. Uutena mallivaihtoehtona oli ylellinen Vignale.


title: Käsi, joka kehtoa keinuttaa

text: Käsi, joka kehtoa keinuttaa on Curtis Hansonin ohjaama jännityselokuva, jonka ensi-ilta oli vuonna 1992.


title: Käsi, joka kehtoa keinuttaa

text: Bartelin perhe – äiti Claire, isä Michael ja tytär Emma – viettää onnellista elämää. Perheenlisäystä on tulossa, ja Claire menee miespuolisen gynekologin vastaanotolle. Lääkärin tutkimustapa lähentelee seksuaalista ahdistelua ja Claire kertoo asiasta poliisille. Sen jälkeen kymmenet muut naiset ilmoittavat samanlaisesta teosta. Kun lääkäri huomaa ilmiannon uutisissa, hän tekee itsemurhan. Hänen vaimonsa järkyttyy ja menettää tajuntansa, jolloin hän saa keskenmenon. Menetyksiensä seurauksena hän saa hermoromahduksen ja syyttää Clairea tästä kaikesta. Hän hakee Clairelle töihin lapsenvahdiksi vauvan synnyttyä, mistä alkaa hänen terrorisointinsa perheen keskuudessa, sillä hän haluaa pakkomielteisesti anastaa vauvan ja Clairen miehen Michaelin itselleen.


title: Tommi Kivistö

text: Tommi Kivistö (s. 7. kesäkuuta 1991 Vantaa) on suomalainen jääkiekkopuolustaja, joka pelaa KHL-joukkue Jokereissa. Hänet on tunnettu hyvänä sekä hyökkäys- että puolustussuuntaan pelaavana puolustajana.


title: Tommi Kivistö

text: Kivistö on Tikkurilan Jää-Veikkojen kasvatti, mutta siirtyi jo varhain juniori-ikäisenä Jokereihin. Hän voitti joukkueessa C-nuorten Suomenmestaruuden vuonna 2006, C-nuorten pronssia vuonna 2007 ja B-nuorten Suomenmestaruuden vuonna 2008. Kaudeksi 2008–2009 Kivistö siirtyi Pohjois-Amerikkaan WHL-juniorisarjaan Red Deer Rebelsiin, joka oli varannut hänet kuudentena pelaajana kesällä 2008. Kivistö aloitti kautensa varsin vahvasti ja hänestä odotettiin jopa ensimmäisen kierroksen varausta kesälle , josta kertoi myös Kivistön valinta CHL Top Prospects Gameen. Kevätkaudella hänen esityksensä kuitenkin heikkeni huomattavasti ja Kivistön kurssi putosi tulevaa varaustilaisuutta ajatellen.


title: Tommi Kivistö

text: Carolina Hurricanes varasi Kivistön lopulta seitsemännellä kierroksella koko NHL:n varaustilaisuuden neljänneksi viimeisenä pelaajana 208. pelaajana kesällä 2014. Toukokuussa 2009 hän palasi Jokereihin kaksivuotisella SM-liigasopimuksella. Kivistön tulokaskausi 2009–2010 toi 22 runkosarja- ja kolmessa playoff-ottelussa kaksi syöttöpistettä. Hän teki liigadebyyttinsä kauden avausottelussa 10. syyskuuta 2009 paikallisvastustaja Helsingin IFK:ta vastaan ja sai siinä jääaikaa 13 minuuttia ja 34 sekuntia. Hän ei saanut liigassa kovin paljon vastuuta syksyllä, mutta kevätkaudella Kivistö vakiinnutti paikkansa Jokereiden SM-liigakokoonpanossa. Hän pelasi kauden aikana miesten pelejä myös kahden Mestis-ottelun verran sekä Kiekko-Vantaassa että alle 20-vuotiaiden maajoukkueessa. Noin puolet kaudestaan Kivistö vietti Jokereiden A-nuorissa.


title: Tommi Kivistö

text: Kaudella 2010–2011 Kivistö pelasi Jokereiden SM-liigajoukkuessa 38 runkosarja- ja seitsemän playoff-ottelua tehden viisi syöttöpistettä. Hän pelasi kauden aikana myös yhteensä yhdeksän Mestis-ottelua Kiekko-Vantaassa ja alle 20-vuotiaiden maajoukkueessa. Helmikuussa 2011 Kivistö teki vuoden mittaisen jatkosopimuksen Jokereiden kanssa. Kesäkuussa 2011 hän teki kolmivuotisen tulokassopimuksen Carolina Hurricanesin kanssa, mutta Kivistö sopi samalla pelaavansa ensimmäisen sopimuskautensa Jokereissa. Hän aloitti kauden 2011–2012 lainalla Kiekko-Vantaassa, jossa Kivistö pelasi lopulta noin puolet kauden otteluistaan ja vahvisti joukkuetta kauden loppuun. Hän sai Mestiksessä kauden aikana keskimäärin eniten jääaikaa (25.18 minuutia). Jokereissa Kivistö pelasi 26 runkosarjaottelua tehden neljä syöttöpistettä. Hänellä oli vaikeuksia mahtua joukkueen kokoonpanoon jäätyään ikätovereidensa varjoon ja Kivistöllä oli myös vaikeuksia noudattaa Jokereiden pelitapaa. Hän voitti kauden päätteeksi SM-pronssia.


title: Tommi Kivistö

text: Kivistö siirtyi kaudeksi 2012–2013 Carolina Hurricanesin organisaatioon. Ensin hänet lähetettiin harjoitusleirin päätteeksi farmijoukkue Charlotte Checkersiin, AHL:ään. Ennen kauden alkua kuitenkin Checkers lähetti Kivistön vielä sarjatasoa alemmas ECHL-joukkue Florida Everbladesiin. Hänen Checkersin miehistön ulkopuolelle jäämisen tekijöihin kuului osaksi myös NHL:n työsulku, kun joukkueessa ennen työsulun päättymistä tammikuussa 2013 pelasi mm. Justin Faulk ja Bobby Sanguinetti, jotka kuuluivat keväällä Hurricanesin NHL-joukkueen vakiokokoonpanoon. Työsulun päättymisestä huolimatta Kivistö pelasi lopulta suurimman osan kaudestaan Everbladesissa. Hän pelasi Checkersin AHL-joukkueessa kauden aikana yhteensä 17 runkosarjaottelua tehden kaksi syöttöpistettä.


title: Tommi Kivistö

text: Harjoituskaudella 2013–2014 Kivistö vietti kaksi viikkoa Rauman Lukon mukana, mutta jäi kuitenkin ilman sopimusta. Kauden kynnyksellä hän siirtyi vuoden mittaisella sopimuksella Tampereen Ilvekseen. Kivistö hankittiin joukkueeseen rotaatiopuolustajaksi paikkaamaan Ilveksen puolustajapulaa, mutta hän onnistui kuitenkin tekemään läpimurtonsa SM-liigassa. Kivistö teki 56 runkosarjaottelussa tehot 4+11=15. Hänen liigauransa avausmaali syntyi 21. marraskuuta 2013 alivoimalla Espoo Bluesin tyhjään maaliin. Tammikuussa 2014 Kivistö teki vuoden mittaisen jatkosopimuksen Ilveksen kanssa.


title: Tommi Kivistö

text: Kaudella 2014–2015 Kivistö oli Ilveksen tehokkain puolustaja tehoilla 6+21=27. Kaudeksi 2015–2016 hän siirtyi kaksivuotisella sopimuksella KHL-joukkue Avtomobilist Jekaterinburgin riveihin. 7. helmikuuta 2016 Kivistö palkittiin liigan viikon puolustajana. Hän edusti Avtomobilistia kauden aikana myös Spengler Cupissa.


title: Tommi Kivistö

text: Kivistö palasi kaudeksi 2017–2018 kaksivuotisella KHL-sopimuksella Jokereihin. Hän voitti joukkueen sisäisen tehotilaston lukemalla +22. Joulukuussa 2018 Kivistö teki Jokereiden kanssa vuoden mittaisen jatkosopimuksen.


title: Tommi Kivistö

text: Kivistö edusti Suomea Pyeongchangin olympiakisoissa 2018 sekä MM-kilpailuissa vuosina 2014,2016 ja 2018, joista kaksi ensimmäistä turnausta päättyi hopeaan. Hänet valittiin ensimmäisessä turnauksessa Latviaa vastaan pelatun avausottelun päätteeksi joukkueensa ottelun parhaaksi pelaajaksi. Vuoden 2017 MM-leiriryhmästä Kivistö putosi viimeisten joukossa. Yhteensä hän on pelannut 77 A-maaottelua tehopistein 4+8=12. Kivistö teki A-maajoukkuedebyyttinsä vuoden 2014 MM-leirin ensimmäisessä Euro Hockey Challenge -ottelussa 10. huhtikuuta 2014 Jyväskylässä Latviaa vastaan. Hänen ensimmäinen maajoukkuemaalinsa syntyi itse kisoissa 16. toukokuuta 2014 alkulohkon ottelussa Sveitsiä vastaan.


title: Tommi Kivistö

text: Kivistö pelasi myös alle 20-vuotiaiden MM-kilpailuissa vuosina 2009, 2010 ja 2011 sekä alle 18-vuotiaiden MM-kilpailuissa vuosina 2008 ja 2009, joista jälkimmäinen turnaus päättyi pronssiin. Hän pelasi myös Ivan Hlinkan muistoturnauksessa vuosina 2007 ja 2008, joista ensimmäinen turnaus päättyi hopeaan. Kivistö pelasi myös World U-17 Hockey Challengessa vuonna 2008.


title: Tommi Kivistö

text: Kivistö valittiin Pohjola-leirin tähdistökentälliseen vuonna 2006.


title: Vicky Cristina Barcelona

text: Vicky Cristina Barcelona on Woody Allenin ohjaama ja käsikirjoittama elokuva vuodelta 2008. Sen pääosissa näyttelevät Javier Bardem, Penélope Cruz, Scarlett Johansson ja Rebecca Hall. Elokuva kuvattiin Avilésissa, Barcelonassa ja Oviedossa.


title: Vicky Cristina Barcelona

text: Elokuvan tarina keskittyy kahteen hyvin erilaiseen ystävykseen Vickyyn ja Cristinaan, jotka viettävät kesää Barcelonassa. He tutustuvat paikalliseen taiteilijaan Juan Antonioon, joka ihastuu heihin molempiin, vaikka on vielä rakastunut henkisesti epätasapainoiseen entiseen vaimoonsa Maria Elenaan.


title: Vicky Cristina Barcelona

text: Elokuvan ensi-ilta oli vuoden 2008 Cannesin elokuvajuhlilla. Se sai lukuisia palkintoehdokkuuksia ja palkittiin muun muassa parhaan musiikaali- tai komediaelokuvan Golden Globella ja Cruz parhaan naissivuosan Oscarilla.


title: Armand David

text: Armand David (7. syyskuuta 1826 Ezpeleta, Bayonnen lähellä – 10. marraskuuta 1900 Pariisi) oli ranskalainen katolinen pappi sekä lintu- ja kasvitieteilijä


title: Armand David

text: David vihittiin papiksi 1862. Pian sen jälkeen hänet lähetettiin Kiinaan Pekingiin, missä hän ryhtyi keräämään museolle eläimiä, kasveja, kiviä ja fossiileja. Ranskan hallituksen vaatimuksesta hänen kokoelmansa mielenkiintoisimmat esineet lähetettiin Pariisiin, missä ne herättivät suurta mielenkiintoa. Jardin des Plantes järjesti hänet suorittamaan tieteellisiä retkiä Kiinan eri osiin kokoelmien kartuttamiseksi. Hän löysi useita tieteelle tuntemattomia eläin- ja kasvilajeja, ja etenkin hänen eläinmaantieteelliset havaintonsa herättivät kansainvälistä huomiota tieteellisissä piireissä.


title: Armand David

text: Huomattavimmat Davidin löytämät eläimet olivat isopanda ja davidinhirvi. Linnuista David nimesi kiinannokkatimalin ("Paradoxornis conspicillatus"), mustaposkitimalin ("Paradoxornis guttaticollis"), ruokotimalin ("Paradoxornis heudei"), punanaurutimalin ("Garrulax milnei") ja tulisatakielen ("Luscinia pectardens").


title: SS Nomadic (1911)

text: SS Nomadic on alun perin White Star Line -yhtiön rakennuttama ja omistama höyrylaiva. Alus laskettiin vesille 25. huhtikuuta 1911 Belfastissa, Irlannissa. "Nomadic" ja sen pienempi sisaralus "SS" "Traffic" rakennettiin "RMS" "Olympicin" ja "RMS" "Titanicin" apualuksiksi Ranskan Cherbourgiin: "Olympic" ja "Titanic" olivat liian suuria mahtuakseen Cherbourgin satamaan, joten "Nomadic" ja "Traffic" hoitivat valtamerialusten ja sataman välisen rahti-, matkustaja- ja matkatavaraliikenteen. "Nomadic" on viimeinen alkuperäinen White Star Linen alus, joka ei ole uponnut tai jota ei ole romutettu.


title: SS Nomadic (1911)

text: "Nomadicin" kölinlasku tapahtui Harland and Wolffin telakalla Belfastissa vuonna 1910, numerolla 422. Alus laskettiin vesille 25. huhtikuuta 1911 ja luovutettiin White Star Linelle 27. huhtikuuta. Aluksen pituus on 67 metriä, leveys 11,3 metriä ja sen paino on 1 273 tonnia. Alus varustettiin alun perin kahdella kolmilapaisella potkurilla, ja sen huippunopeus oli 12 solmua eli noin 22 km/h.


title: SS Nomadic (1911)

text: Yhdessä sisaraluksensa "Trafficin" kanssa alus siirrettiin Cherbourgiin yhteysalukseksi. Kahdesta aluksesta suurempi "Nomadic" oli sisustettu yleellisemmin, ja sitä käyttivät valtamerialuksiin siirtyvät ensimmäisen ja toisen luokan matkustajat.


title: SS Nomadic (1911)

text: Ensimmäisen maailmansodan aikana "Nomadic" palveli Yhdysvaltain joukkojenkuljetuksissa Brestissä, Ranskassa.


title: SS Nomadic (1911)

text: Vuonna 1927 "Nomadic" myytiin Compagnie Cherbourghoise de Transbordementille ja vuonna 1934 edelleen Société Cherbourghoise de Remorquage et de Sauvetage’lle. Se sai uudeksi nimekseen "Ingenieur Minard" ja palveli joukkojenkuljetusaluksena myös toisessa maailmansodassa.


title: SS Nomadic (1911)

text: Sodan jälkeen alus siirtyi jälleen matkustaja-alusten yhteysalukseksi White Star Linen seuraajalle, Cunard White Starille. Marraskuussa 1968 alus otettiin pois käytöstä, ja myytiin vuonna 1974 yksityiselle. Uusi omistaja muutti aluksen kelluvaksi ravintolaksi ja ankkuroi sen Seinejoelle Pariisin keskustaan. Ravintolan sulkemisen jälkeen alus makasi ankkurissa Seinejoella laiminlyötynä, kunnes se siirrettiin Le Havreen vuonna 2003.


title: SS Nomadic (1911)

text: Pohjoisirlantilaisen Belfast Industrial Heritage -yhdistyksen organisoiman varainkeräyksen ansiosta "Nomadic" palautettiin takaisin Harland and Wolffin telakalle Belfastiin.


title: SS Nomadic (1911)

text: Alus myytiin huutokaupalla Pariisissa 26. tammikuuta 2006, ja sen hankki omistukseensa 171 320 punnan hinnalla Northern Ireland Officen Department for Social Development.


title: SS Nomadic (1911)

text: "Nomadic" lähti Le Havresta proomukuljetuksena 12. heinäkuuta 2006 ja saapui kotitelakalleen Belfastiin kolme päivää myöhemmin. Yleisön lisäksi alusta vastassa olivat ministeri David Hanson sekä apulaiskaupunginjohtaja Ruth Patterson.


title: SS Nomadic (1911)

text: Belfastin kaupunginvaltuuston arvion mukaan aluksen kunnostaminen maksaisi seitsemän miljoonaa puntaa. Alus kuuluu Yhdistyneen kuningaskunnan National Register of Historic Vessels -rekisteriin, joten kunnostustyötä voidaan tukea National Lotteryn lahjoitusvaroin.


title: SS Nomadic (1911)

text: Belfastissa "Nomadic" ankkuroitiin Queen’s Quayhin Odyssey Arenan läheisyyteen ja aluksella järjestettiin tilapäinen näyttely. Vuonna 2008 alus suljettiin yleisöltä ja siirrettiin sisätilojen kunnostustöitä varten Barnett’s Dockiin. Alus siirrettäneen myöhemmin kuivatelakalle kunnostustöitä varten.


title: SS Nomadic (1911)

text: Tammikuussa 2009 Fraser-Nash -yhtiö sai tehtäväkseen koordinoida restaurointisuunnitelman, jonka pohjalta aluksen kunnostamistoimenpiteistä päätetään. Aluksen restauroinnin toivotaan valmistuvan "Titanicin" haaksirikon satavuotispäivään vuoteen 2012 mennessä.


title: Nomadic

text: Nomadic voi tarkoittaa ainakin seuraavia:


title: Aleksandrovsk (Murmanskin alue)

text: Aleksandrovsk () on Murmanskin alueella Luoteis-Venäjällä sijaitseva kaupunkipiirikunta, jolla on suljetun alueen status. Aleksandrovskin alue kattaa koko Kuolanvuonon länsirannan hieman Murmanskin pohjoispuolelta Jäämeren rantaan asti. Aleksandrovskin kaupunkipiirikunta muodostettiin vuonna 2008 kattamaan kolme alueella entuudestaan sijaitsevaa suljettua kaupunkia Poljarnyi, Gadžijevo (Skalistyi) ja Snežnogorsk, jotka olivat aiemmin kukin kaupunkipiirikunnan tasoisia yksiköitä. Aleksandrovskin kaupungit ovat Venäjän Pohjoisen laivaston ja sen ydinsukellusveneiden tukikohta- ja telakka-alueita.


title: Aleksandrovsk (Murmanskin alue)

text: Aleksandrovskin keskuskaupunki on Poljarnyi. Aleksandrovskin ensimmäinen valtuusto ja kaupunkipiirikunnan päämies valittiin keväällä 2009.


title: Aleksandrovsk (Murmanskin alue)

text: Aleksandrovskin nimi on sama kuin alueelle vuonna 1896 perustetun satamakaupungin nimi, joka sittemmin muutettiin Poljarnyiksi.


title: Viroinval

text: Viroinval on kunta Belgiassa Valloniassa Namurin maakunnassa. Kunta on osa Philippevillen arrondissementtia, ja se sijaitsee Ranskan rajalla. Pinta-alaa Viroinvalilla on 120,9 neliökilometriä. 1. tammikuuta 2008 kunnassa oli 5 739 asukasta, joista naisia oli 2 990 ja miehiä 2 749. Kunnan pormestarina toimii Bruno Buchet.


title: Viroinval

text: Viroinval muodostuu kahdeksasta kylästä: Dourbes, Le Mesnil, Mazée, Nismes, Oignies-en-Thiérache, Olloy-sur-Viroin, Treignes ja Vierves-sur-Viroin.


title: Viroinval

text: Viroinvalissa sijaitsi vuosina 1995–2004 Euroopan unionin maantieteellinen keskipiste (). Kun Euroopan unioni toukokuussa 2004 laajentui, siirtyi keskipiste Saksan puolelle, Kleinmaischeidiin.


title: Frank Alois Pitelka

text: Frank Alois Pitelka (27. maaliskuuta 1916 Chicago, Illinois – 10. lokakuuta 2003) oli yhdysvaltalainen lintutieteilijä.


title: Frank Alois Pitelka

text: Frank Pitelka liittyi jo nuorena Chicago Ornithological Societyn jäseneksi. Collegeaikanaan hän julkaisi kahdeksan tiedonantoa "The Auk" -lehdessä ja huomionarvoisen artikkelin seetrikerttulin pesimäbiologiasta "Wilson Bulletinissa" (52: 3–18, 1940). Valmistuttuaan Illinois'n yliopistosta hän vietti kesän 1939 Washingtonin yliopiston meritieteen laboratoriossa Friday Harborissa. Sieltä hän siirtyi Kalifornian yliopistoon Berkeleyyn Museum of Vertebrate Zoologyyn (MVZ) Alden Millerin oppilaaksi. Väitöskirjaansa (1951) varten Pitelka tutki pensasnärhien suvun vaihtelua ja lajiutumista.


title: Frank Alois Pitelka

text: Vuonna 1946 Pitelka sai apulaiskuraattorin viran museosta. Hänen kiinnostuksensa vaihtui taksonomiasta ekologiaan ja hän pääsi tutkijaksi vastaperustettuun arktisen tutkimuksen laboratorioon Alaskan Barrowiin. Täällä hän tutki ryhmineen sopulien ja niitä saalistavien petolintujen suhdetta sekä sirrien ("Calidris") ekologiaa.


title: Frank Alois Pitelka

text: Pitelka julkaisi kaikkiaan 215 tieteellistä kirjoitusta. Hänelle myönnettiin lukuisia kunnianosoituksia ja jäsenyyksiä eri tieteellisissä seuroissa. Hänen puolisonsa oli Dorothy Riggs ja heillä oli kolme lasta: Kazi toimii ammattiviulistina Altadenassa, Louis toimii Marylandin yliopiston Appalakkien tutkimusaseman ekologina ja johtajana Frostburgissa ja Vince tekee keramiikkaa ja toimii professorina Cookevillessä Tennesseessä.


title: Frank Alois Pitelka

text: Pitelka kuoli eturauhassyöpään.


title: Riku Laukka

text: Riku Laukka (s. 4. syyskuuta 1986 Oulu) on suomalainen salibandyn pelaaja. Hän pelaa Oulun Luistinseurassa hyökkääjänä.


title: Tom Clancy’s H.A.W.X

text: Tom Clancy’s H.A.W.X. (”High Altitude Warfare eXperimental squadron”) on Ubisoft Romanian kehittämä ja Ubisoftin julkaisema lentosimulaattoripeli. Peli julkistettiin virallisesti E3-messuilla vuonna 2008. Ennen tätä Ubisoft julkaisi lehdistötiedotteen pelistä työnimeltään "Tom Clancy’s Air Combat". Lopulta peli julkaistiin maaliskuussa 2009, minkä jälkeen peli on julkaistu usealle alustalle.


title: Tom Clancy’s H.A.W.X

text: "H.A.W.X." asetettuu vuoden 2021 taivaalle. Maailma on yhä enemmän riippuvainen yksityisistä sotilaallisista yrityksistä (PMC) ja eliittipalkkasotureista, joilla on suhteellisen löyhä ote lakiin. Koska nämä valtioista riippumattomat järjestöt saavat valtaa, maailmanlaajuinen konflikti puhkeaa kun yksi voimakkaimmista PMC:istä on hyokännyt Yhdysvaltoihin.


title: Tom Clancy’s H.A.W.X

text: Peli on asetettu samaan universumiin kuin "Tom Clancy's Ghost Recon Advanced Warfighter", sillä kapteeni Scott Mitchell, Haamujohtaja, esiintyy yhdessä tehtävässä. Juonen osatekijöitä on siirretty muista Tom Clancy -peleistä, kuten ohjuspuolustusjärjestelmä, joka löytyy "Tom Clancy’s EndWarista". G4:n haastattelussa "HAWX":n pääsuunnittelija paljasti, että peli tapahtuu "Tom Clancy's Ghost Recon Advanced Warfighter 2":sen ja "Tom Clancy’s EndWarin" välissä.


title: Tom Clancy’s H.A.W.X

text: Peli alkaa kun entinen Yhdysvaltain ilmavoimien lentäjä David Crenshaw tarjoaa tulitukea tehtävää varten Ghost-joukkueelle, joka on osa eliittiyksikkö H.A.W.X:ia. Kuitenkin pian tehtävän jälkeen ilmavoimat päättää lakkauttaa H.A.W.X-laivueen ja sen lentäjät, mukaan lukien Crenshaw, joka palkataan osaksi PMC Artemis Global Securityä. Kuuden seuraavan vuoden aikana Crenshaw ja hänen laivueensa suorittaa erilaisia tehtäviä Artemiskselle ja sen asiakkaille, puolustaa arvokkaita tiloja ja hyökkää kapinallisten tukikohtiin. Vuonna 2021 Artemis allekirjoittaa tuottoisan puolustussopimuksen Brasilian kanssa, tehden siitä yhden voimakkaimmista PMC;istä koko maailmassa. Kuitenkin pian sen jälkeen Las Trinidad, Yhdysvaltojen vastainen Etelä-Amerikan valtio käynnistää hyökkäyksen Rio de Janeirossa. Crenshawin avulla Artemiksen ja Brasilian armeijan on hyökättävä vastaan. Yhdysvallat lähettää joukkoja auttaakseen rauhoittamaan alueen ja yhteisoperaation Artemiksen kanssa. Kuitenkin yhden tehtävän aikana Artemis katkaisee sopimuksen Brasilian kanssa ja paljastaa Yhdysvalloille että Las Trinidad oli tarjonnut heille paremman sopimuksen. Crenshaw ja hänen laivueensa palaavat vastahakoisesti kotimaahan ja auttavat heitä tuhoamaan Artemiksen sotilasvoimat alueelta.


title: Tom Clancy’s H.A.W.X

text: Valitettavasti Artemis toimii Etelä-Amerikassa ovat vain muualle. Artemis suunnittelee valtavaa yllätyshyökkäystä Yhdysvaltoihin. Vaikka Crenshaw onnistuu estämään heitä valtaamasta Washington DC:a ja salamurhaamasta Yhdysvaltain puhemiestä, Artemis hallinnoi hyökkäyksiä ja lukuisten kaupunkien ja sotilaallisten laitoksien valloituksia. Crenshaw avustaa American vastahyökkäystä Artemikseen. Kun Yhdysvallat alkaa olla saamassa yliotteen, Artemiksen toimitusjohtaja Adrian Dewinter ilmoittaa varastaneensa Yhdysvaltain ydinaseita ja antaa uhkavaatimuksen, luovuttaa 24 tunnin aikana tai katsella, kun Yhdysvallat tuhotaan. Crenshaw yhdessä Ghost Recon -joukkueen ja Yhdysvaltain asevoimien aikoo palauttaa SLAMS ohjustorjuntajärjestelmä (joka löytyy "Tom Clancy’s EndWarista") toimintaan ja vallata takaisin varastetutut ydinaseet, mutta Artemiksella on vielä valttikortti: Artemiksen joukkojen onnistui salakuljettaa yksi ydinkärki Los Angelesiin ja Kaliforniaan ja uhkaa räjäyttää ne. Crenshaw lähetetään etsimään sen, ja hän onnistuu tuhoamaan taistelukärjen, jolloin Artemiksen uhka päättyy lopullisesti.


title: Tom Clancy’s H.A.W.X

text: Loppunäytöksessä, joka tapahtuu useita viikkoja myöhemmin, osoittaa, että Artemis on kokonaan tuhottu, ja Dewinter sekä muiden Artemiksen avainhenkilöiden kanssa onnistui pakenemaan ja he ovat kansallisia rikollisia. Ristiriita Yhdysvaltain ja Artemiksen välillä on aiheuttanut yli 40 000 siviiliuhria kaikkialla Yhdysvalloissa, kysymättä YK aloittaa tukahduttamaan kaikki PMC:t. PMC:t ovat nyt joko pakotettu ottamaan pienimuotoista tukea ja logistiset tehtävät, tai ne on purettu. Samaan aikaan Crenshaw lähetetään salaiselle tehtävälle murhata Dewinter ja hänen alaiset. Crenshaw onnistuu tuhoamaan Dewinterin piilopaikan, tappaa hänet ja hänen kaikki lähimmät alaiset ja varmistamalla, ettei hän voi koskaan enää vaarantaa maailmaa uudelleen.


title: Materiaalitekniikka

text: Materiaalitekniikka on insinööritiede, joka tutkii erilaisten materiaalien valmistusta, koostumusta, ominaisuuksia ja sovelluksia. Sen lähialoja ovat materiaalitiede, kemiantekniikka (prosessitekniikka), mineraalitekniikka ja konetekniikka.


title: Materiaalitekniikka

text: Materiaalitekniikka kattaa periaatteessa kaikki materiaalit, mutta monien erikoisempien materiaalien kohdalla tutkimus ja teollisuus ovat sovelluslähtöisiä, ja esimerkiksi optiset materiaalit ovat ennemminkin optiikan kuin materiaalitekniikan alaa. Rakennusmateriaalit ovat lähinnä rakennusteollisuuden intresseissä, ja ydinmateriaalit ovat osa energia- ja aseteollisuutta.


title: Materiaalitekniikka

text: Metallit on taloudellisesti merkittävin materiaaliryhmä. Metallien jalostus käsittää prosesseja kaivoksista loppusovelluksiin, esimerkiksi nikkelin bioliuotuksesta jäänmurtajien teräslevyjen kylmäominaisuuksiin tai kameran titaanirungon keveyteen ja korroosionkestävyyteen. Metallien ja metalliseosten ymmärtämisen kannalta tärkeitä käsitteitä ovat mikrorakenne (raekoko, erkaumat, virheet, seosaineet) ja termodynamiikka (seosten valmistaminen ja stabiilisuus). Metallien valmistuksen uusina trendeinä ovat entistä köyhempien malmioiden hyödyntäminen ja metallien valmistus kierrätysraaka-aineista. Metallisia materiaaleja tutkitaan paljon myös kone- ja valmistustekniikan alalla, mm. materiaalien työstäminen (hitsaus, valaminen, leikkaus, ...) ja materialien ominaisuuksien räätälöinti sovelluksiin (kevytrakennetekniikka lentokoneisiin; kierrätettävyys juomatölkkeihin; korroosionkestävyys kemianteollisuuden laitteisiin).


title: Materiaalitekniikka

text: Lasit ja keraamit ovat käsittävät laajan joukon materiaaleja, lähtien keittiön ja kylpyhuoneen laatoista ja uuninkestävistä astioista luotiliiveihin ja porien teriin. Lasien ja keraaminen valmistus vaatii korkeita lämpötiloja, ja se on siksi erittäin energiaintensiivistä. Laseja ja keraameja käytetään paljon muissa korkealämpötilaprosesseissa, koska ne kestävät kemikaaleja paremmin kuin useimmat metallit, erityisesti kuumissa käyttöympäristöissä kuten voimalaitoksissa. Keraamit ovat myös tärkeitä sähkötekniikan eristemateriaaleja.


title: Materiaalitekniikka

text: Polymeerit ovat joko luonnonpolymeerejä (selluloosa, kaseiini, viskoosikuitu) tai synteettisiä (useimmat tunnetut polymeerit kuten polyeteeni, polykarbonaatti (PC), polyvinyylikloridi (PVC), polyeteenitereftalaatti (PET), polytetrafluorieteeni (PTFE, paremmin tunnettu kauppanimellä Teflon), polyaramidi (kauppaniminä mm. Kevlar ja Nomex). Polymeerien rakenne määräytyy kemiallisesta koostumuksesta (ketjujen molekyyliryhmät) ja ketjujen välisistä vuorovaikutuksista (vety- ja rikkisidokset, mekaaninen kietoutuminen). Verrattuna muihin päämateriaaliryhmiin polymeerien keveys on keskeinen kilpailuetu. Polymeereilla eri ominaisuuksien yhdistelmät ovat hyvin moninaisia: Teflon on erittäin hyvä radiotekniikan materiaali (pienet RF-häviöt), sillä on erittäin pieni kitkakerroin, se hylkii vettä erinomaisesti, ja kestää lukuisia aggressiivisia kemikaaleja. Polykarbonaatti on helposti työstettävää, se on läpinäkyvää (molempia ominaisuuksia käytetään CD- ja DVD-levyissä), ja se on iskunkestävää (Nokian Lumia). Aramidikuidut ovat erittäin lujia ja lämpöä hyvin kestäviä (jopa 500 °C). Niitä käytetään suojaliiveissä (mutta raskaammat luotiliivit sisältävät keraamisia levyjä). Polyeteeni on halpaa ja helposti muokattavaa sekä kestävää. Siksi se ei maadukaan kaatopaikalla, vaan sen kilpailijaksi muovikasseihin on tullut biohajoavia materiaaleja, jotka ovat usein luonnonpolymeerejä kuten maissista saatavaa polymaitohappoa.


title: Materiaalitekniikka

text: Energiatekniikan materiaalit ovat iso joukko erilaisia materiaaleja. Voimalaitosmateriaalit ovat useimmiten käyttötarkoitukseen räätälöityjä metalleja, kun taas tuulivoimalan lavat ovat komposiittimateriaaleja (esimerkiksi lasikuitu- tai hiilikuituvahvistettua polymeeriä). Aurinkoenergian materiaalit jakautuvat kahteen pääluokkaan: aurinkokennojen materiaaleina on puolijohteita: pii (Si), kadmiumtelluridi (CdTe), kupari-indium-gallium-selenidi CIGS): nämä materiaalit tuottavat sähköä valosähköisen ilmiön vaikutuksesta. Aurinkölämmön tapauksessa materiaalien keskeisiä ominaisuuksia ovat optinen absorptio, emissiviteetti, lämmönjohtavuus sekä lämpökapasiteetti ja materiaalit käsittävät suuren joukon metalleja, keraameja (oksideja) ja laseja. Termosähköiset materiaalit kuten vismuttitelluridi (BiTe) muuttavat lämpöenergiaa suoraan sähköenergiaksi Seebeck-ilmiön avulla.


title: Materiaalitekniikka

text: Elektroniikan materiaalien pohjana ovat yksikiteiset (erilliskiteiset) puolijohteet aktiivisina substraatteina. Pii (Si), galliumarsenidi (GaAs), indiumfosfidi (InP) ja galliumnitridi (GaN) ovat niistä tärkeimmät. Mikroelektroniikan piireissä metallointiin (johtimiin) käytetään kuparia, alumiinia ja kultaa. Näiden lisäksi metallointiin tarvitaan erilaisia suoja- ja liimamateriaaleja (barriers and adhesion layers). Tällaisia ovat mm. titaaninitridi (TiN), titaaniwolframi (TiW), tantaalinitridi (TaN), ja wolframinitridi (WN). Vastusmateriaaleina käytetään esimerkiksi piitä, SiCr, NiCr, TaN ja Pt. Eristeinä mikroelektroniikassa yleisimpiä ovat piidioksidi (SiO), piinitridi (SiN), alumiinioksidi (AlO), hafniumoksidi (HfO). Mikrosysteemeissä (MEMS) tarvitaan lisäksi lukuisia muita materiaaleja: vanadiinioksidi (VO) infrapuna-absorbaattorina lämpökameroissa, platina katalyyttina kaasuantureissa, alumiininitridi (AlN) ja lyijyzirkoniumtitanaatti (PZT) pietsosähköisinä materiaaleina RF-tekniikassa (mm. radiopuhelimen suodattamissa).


title: Materiaalitekniikka

text: Biomateriaalit käsittää monta hyvinkin erilaista materiaaliryhmää. Solukalvojen ja DNA:n mekaanisia ja sähköisiä ominaisuuksia tutkitaan kuten muillakin materiaaleilla. Mutta biomateriaaleilla on omia erityisominaisuuksiaan, kuten itsejärjestäytyminen ja kasvu joiden ansiosta meillä on poikkeuksellisen vahvoja materiaaleja kuten luu, silkki ja helmiäinen. Kuitumateriaalit, joista teollisesti tärkein on puusta saatava selluloosa, ovat muokattavissa moniksi tuotteiksi. Lääketieteelliset materiaalit ovat joko luonnonmateriaaleja tai synteettisiä materiaaleja, joiden keskeinen ominaisuus on yhteensopivuus elimistön kanssa. Sydämen keinoläpät ja silikonirinnat ovat synteettisiä polymeerejä; kirurgiset neuleet ovat silkkiä (luonnonpolymeeri) tai nailonia (synteettinen polymeeri); hammaspaikat ovat amalgaameja (elohopeayhdisteitä) ja tekonivelet titaania. Solukasvatusalustat ovat esimerkiksi polystyreeniä tai titaanidioksidia.


title: Materiaalitekniikka

text: Nanomateriaalien valmistus riippuu täysin kyseisestä materiaalista. Hiilinanoputkia valmistetaan korkeissa lämpötiloissa kaasufaasista; sinkkioksidinanolankoja nestefaasista alle 100 asteen lämpötilassa; kultaklustereita saadaan joko neste- tai kaasufaasista; ja nanotimantteja valmistetaan räjäyttämällä TNT:a. Polymeerinanopartikkeleiden synteesi muistuttaa perinteistä polymeerikemiaa ja galliumarsenidi nanopisteiden valmistus tapahtuu samalla kaasufaasireaktorilla kuten galliumarsenidi ohutkalvojen valmistus.


title: Materiaalitekniikka

text: Aalto-yliopistossa materiaalitekniikka on osa Kemiantekniikan korkeakoulua (http://materials.aalto.fi/fi/).


title: Materiaalitekniikka

text: Tampereen teknillisessä yliopistossa materiaalitekniikka on osa Automaatio-, kone- ja materiaalitekniikan tiedekuntaa (http://www.tut.fi/hakuinfo/opiskelu/tutkinnot-ja-koulutusohjelmat/materiaalitekniikka).


title: Materiaalitekniikka

text: Oulun yliopistossa materiaalitekniikka on osa koneosastoa (http://me.oulu.fi/index.php?id=19).Ammattikorkeakoulut:


title: Marcello Malpighi

text: Marcello Malpighi (1628–1694) oli italialainen fysiologi ja mikroskooppien rakentaja. Hän löysi hiussuoniston, teki merkittävää tutkimusta kudosten ja monien sisäelinten, kuten pernan, mahalaukun, kielen ja aivojen parissa sekä perusti niin sanotun mikroskooppisen anatomian.


title: Marcello Malpighi

text: Malpighin ansiosta mikroskooppia alettiin käyttää yhä laajemmin muun muassa rauhasten ja aivosolujen tutkimiseen. Malpighi oli myös embryologian uranuurtaja.


title: Historiografia

text: Historiografia eli historiankirjoitus on historiasta kertovien tekstien ja historiantutkimuksen metodien käytön tutkimusta. Se käsittelee esimerkiksi kirjoittajaa, lähteitä, tulkintaa, tyyliä tai lukijakuntaa. Historiografiasta puhutaan usein aihealueittain, kuten esimerkiksi "katolisuuden historiografiasta" tai "Kiinan historiografiasta".


title: Historiografia

text: Saksalaista Leopold von Rankea voidaan pitää modernin historiankirjoituksen isänä. Von Ranke painotti erityisesti alkuperäislähteiden merkitystä historiantutkimuksessa. Hänen mukaansa historiaa tuli tutkia niin kuin oli oikeasti tapahtunut ja tapahtumat piti pystyä todistamaan alkuperäislähteiden avulla.


title: Dick Parry

text: Dick Parry (s. 22. joulukuuta 1942, Kentford, Suffolk, Englanti) on englantilainen saksofonisti.


title: Hegesias Magnesialainen

text: Hegesias Magnesialainen oli kreikkalainen reettori ja historioitsija, joka eli vuoden 300 eaa. vaiheilla. Hän oli kotoisin Lyydian Magnesiasta.


title: Hegesias Magnesialainen

text: Retoriikassa häntä pidetään yhtenä asianismin perustajista. Asianismin aloitti joukko Vähästä Aasiasta kotoisin olevia puhujia, jotka hylkäsivät eleganssin ja pyrkivät etsimään yllätyksellisiä käänteitä ja värikkäitä kielikuvia.


title: Hegesias Magnesialainen

text: Yksi hänen suosikkiaiheistaan oli Aleksanteri Suuren elämä. Tekstit eivät ole säilyneet jälkipolville, mutta Quintus Curtius Rufus käytti ilmeisesti hänen kirjoituksiaan lähteenä.


title: Riku Räsänen

text: Riku Petteri Räsänen (s. 14. kesäkuuta 1972 Rauma) on suomalainen liikemies. Hänet tunnetaan parhaiten Raumanmeren Juhannus -tapahtuman perustajana.


title: Riku Räsänen

text: Räsäsen omistamaan RPR Group -konserniin kuuluvat Raumalla sijaitsevat ravintolat Augustin paviljonki, Labamba ja Mr. Jones, yökerho Domino, elokuvateatteri Iso-Hannu, lomakeskus Poroholma, Unajan viihdepuisto ja muun muassa äänentoistopalveluita tarjoava Onden ohjelmapalvelu. Vuonna 2014 Räsänen osti Lönnströmin taidemuseon kiinteistön.


title: Riku Räsänen

text: Koulutukseltaan Räsänen on kirvesmies. Hän oli kokoomuksen ehdokas Satakunnan vaalipiirissä vuoden 2011 eduskuntavaaleissa, muttei tullut valituksi.


title: Taiko

text: Taiko () on perinteinen japanilainen lyömäsoitin. Se on puutelineeseen ripustettu tai tuettu kehärumpu, jota lyödään säännöllisen sylinterin muotoisilla, päistään pyöristetyillä puukapuloilla.


title: Moralia

text: Moralia (, ”Etiikkaan liittyviä kirjoituksia”) on Plutarkhoksen kirjoitusten kokoelma, joka sisältää 78 eklektistä esseetä ja puhetta. "Moralian" tekstit antavat hyvän kuvan Plutarkhoksen ajan Kreikan ja Rooman elämästä, mutta sisältävät yhtä hyvin ajattomia huomioita ihmisten elämästä ja tavoista.


title: Moralia

text: "Moralian" tekstit ovat varhaisempia kuin teos "Kuuluisien miesten elämäkertoja", jonka Plutarkhos kirjoitti elämänsä loppupuolella. Kokoelmana "Moralia" — joka tunnetaan yleensä tällä latinankielisellä nimellään — syntyi, kun Maksimos Planudes yhdisti tekstit yhdeksi kokoelmaksi 1200- ja 1300-lukujen vaihteessa.


title: Moralia

text: Monet eurooppalaiset sukupolvet ja erityisesti renessanssihumanistit ja valistusfilosofit ovat lukeneet ja jäljitelleet Plutarkhoksen esseitä, tunnetuimpina Michel de Montaigne.


title: Moralia

text: "Moralian" kirjoituksista vain osa on aiheeltaan moraalisia. Kirjoitukset käsittelevät yhtä lailla tapoja, kasvatusta, filosofiaa, uskontoa, politiikkaa, kirjallisuutta, luonnontieteitä kuin esimerkiksi lääketiedettäkin. Osa teksteistä on erilaisia tutkielmia ja esseen kaltaisia kirjoituksia, osa retorisia harjoituspuheita ja osa dialogeja.


title: Moralia

text: Kirjoituksiin lukeutuvat muun muassa "Aleksanteri Suuren myötäisestä onnesta ja hyveestä", joka on merkittävä lisä Aleksanteri Suuren elämäkertatietoihin; "Isiksestä ja Osiriksesta", joka on tärkeä lähde egyptiläisiin uskonnollisiin rituaaleihin; "Herodotoksen pahanilkisyydestä", joka saattaa olla alun perin retorinen harjoitus, ja jossa Plutarkhos kritisoi historiankirjoituksen isää Herodotosta puolueellisuudesta; sekä filosofisempia teoksia, kuten "Platonisia kysymyksiä", "Sokrateen daimonionista", "Niistä, joita jumaluus rankaisee myöhemmin" ja "Mielenrauhasta"; sekä "Gryllos", joka on humoristinen dialogi Homeroksen Odysseuksen ja yhden Kirken siaksi noituman merimiehen välillä.


title: Moralia

text: Osan "Moraliaan" luetuista teoksista tiedetään olevan pseudepigrafisia: näihin kuuluvat muun muassa "Kymmenen puhujan elämäkerrat", "Filosofien luonnonopillisista mielipiteistä" ja "Musiikista". Pseudepigrafisten teosten kirjoittajasta tai kirjoittajista käytetään nimeä Pseudo-Plutarkhos. Vaikka nämä kirjoitukset eivät olekaan Plutarkhoksen omia ja ne ovat peräisin hieman myöhemmältä ajalta, ne ovat kuitenkin antiikin aikaisia ja arvokkaita historioitsijoille.


title: Moralia

text: "Moralian" esseistä on suomennettu vain muutama: näitä ovat "Lihansyönnistä" (Summa 2004); "Neuvoja vastanaineille", "Sisarrakkaudesta", "Kiintymys jälkeläisiin" ja "Rakkaudesta" teoksessa "Hellien tunteiden kirja" (Tammi 2005); sekä "Eläinten älykkyydestä", "Gryllos" ja valikoima "Pitopuheista" teoksessa "Eläinten älykkyydestä ja muita kirjoituksia" (Gaudeamus 2015).


title: Moralia

text: Henri Estiennen vuoden 1572 Stephanus-editiosta lähtien "Moralia" on järjestetty neljääntoista kirjaan seuraavasti:


title: Delfoissa olevasta E-kirjaimesta

text: Delfoissa olevasta E-kirjaimesta (, ) on Plutarkhoksen "Moralia"-kokoelmaan (kirja V, 27) kuuluva tutkielma, jonka aiheena on Apollonin temppeliin Delfoihin kaiverrettu E-kirjain.


title: Delfoissa olevasta E-kirjaimesta

text: Eräiden muiden tunnettujen kirjoitusten, kuten "gnōthi seauton" (”tunne itsesi”) ja "mēden agan" (”kohtuus kaikessa”), lisäksi temppelin seinään oli kaiverrettu suurikokoinen E-kirjain eli epsilon. Se on kreikkalaisen kirjaimiston viides kirjain ja lausuttiin alun perin "”ei”". Kirjoitus oli peräisin Kreikan arkaaiselta ajalta, ja myöhemmin sen merkityksestä ei ollut enää tietoa. Siksi Plutarkhos kirjoitti aiheesta tutkielman.


title: Delfoissa olevasta E-kirjaimesta

text: Plutarkhoksen tutkielma aiheesta on muodoltaan dialogi. Siinä keskustelevat Plutarkhos itse, hänen opettajansa Ammonios, veljensä Lamprias ja ystävänsä Theon sekä ateenalainen Eustrofos ja temppelin pappi Nikandros. Plutarkhos esittää tutkielmassaan seitsemän mahdollista selitystä sille, miksi kirjain oli kaiverrettu temppeliin:Myöhemmässä tutkimuksessa Plutarkhoksen antamia selityksiä on pidetty epätyydyttävinä ja mielikuvituksekkaina, jopa mahdottomina. A. Trevor Hodgen mukaan temppeli on mahdollisesti omistettu alun perin maalle (Ge eli Gaia) ja kirjoituksen ”GE” ensimmäinen kirjain on kadonnut jo varhain.


title: Kum Nye

text: Kum Nye (tiibetiläisittäin sKu-mNyé) on tiibetinbuddhalainen joogan ja Taijin kaltainen liikeharjoitus. Kum Nye jakautuu useisiin lajisuuntiin.


title: Kum Nye

text: Kum Nye syntyi muinaisessa tiibetiläisessä esibuddhalaisessa bön-kulttuurissa. Fyysisenä harjoituksena sitä opetettiin selviytymiskeinona vihamielisessä ympäristössä.


title: Kum Nye

text: Sotureiden piiristä Kum Nye omaksuttiin Dur bön -perinteiden muillekin osa-alueille. Kun buddhalaisuus tuli Tiibetiin, kum nye omaksuttiin siellä osaksi harjoituksia.


title: Coitus a mamilla

text: Coitus a mamilla eli Rintojen väliin rakastelu on seksuaalista kanssakäymistä, jossa yleensä penistä stimuloidaan hankaamalla sitä naisen rintojen välissä. Mies liikuttaa penistään edestakaisin rintojen välissä samalla, kun nainen puristaa niitä yhteen. Stimulointia voidaan jatkaa siihen asti, kunnes mies saa siemensyöksyn. Usein toimintaa harjoitetaan yhtenä esileikin muodoista ennen varsinaista yhdyntää. Rintojen väliin rakasteluun voi yhdistää myös suuseksin.


title: Salama (Wally West)

text: Salama, oikealta nimeltään Wally West on DC Comicsin kustantama kuvitteellinen hahmo ja supersankari, jonka loivat John Broome ja Carmine Infantino. Se teki ensi esiintymisensä sarjakuvassa The Flash vol. 1 numerossa 110, joulukuussa 1959 Poika Salamana. Myöhemmin Westistä tuli kolmas Salama Barry Allenin jälkeen "Crisis on Infinite Earths" sarjakuvalehden numerossa 12, vuonna 1986.


title: Salama (Wally West)

text: West syntyi Blue Valleyssa, Nebraskassa Rudolph ja Mary Westille. Hän oli ala-asteella Salaman fanikerhon puheenjohtaja. West oli vierailemassa tätinsä Iris Westin luona Central Cityssä, jossa Irisin poikaystävä Barry Allen tarjoutui esittelemään nuorelle kymmenvuotiaalle Westille idolinsa Salaman. Allen esitteli samalla myös poliisilaitoksen laboratorion. Kun Wally tapasi idolinsa hän kyseli useita kysymyksiä, mukaan lukien miten Salama sai voimansa. Sankari toi samat kemikaalit Wallyn eteen, kun hetkeä myöhemmin salama iski niihin aiheuttaen samanlaisen sähkökemiallisen onnettomuuden. Salama käski Wallyn pitämään onnettomuuden salaisuutena, jopa tädiltään Irisiltä. Hän antoi nuorelle pojalle pienemmän asun, jonka myötä Wallysta tuli Poika Salama. Salama opetti nuorelle Wally Westille nopeuden käyttämisestä, sekä vihollisista, jotka ovat vuosien saatossa yrittäneet päästä hänestä eroon.


title: Salama (Wally West)

text: Seuraavana päivänä Wally otti kiinni ensimmäisen rikollisensa Mr. Element, joka oli hyökännyt taidemuseoon muuttamaan taideteoksia muodottomiksi ja varasti Giardi atomin, joka on tehty kullasta ja jalokivistä. West seurasi Elementtiä Ward Wellington Weaverin kotiin, jossa sijaitsi toinen Giardi atomi. Talossa West nappasi Elementin kiinni ja jätti hänet poliisien huostaan. Seuraavana kesänä Barry Allen kertoi Wallylle salaisen henkilöllisyytensä, josta Wally oli yllättynyt, sillä hän piti Allenia tylsänä. Samalla salama iski jälleen aiheuttaen materiamuuntaja koneen muuttamaan Wallyn asun uudenlaiseksi pääosin keltaiseksi asuksi, jota Barry oli miettinyt pitkään mielessään. Wally perusti myöhemmin Teinititaanit yhdessä Robinin ja Vesipojan kanssa kun he taistelivat Twisteria vastaan pelastaakseen Happy Harbor kaupungin. Pian kolmikko yhdisti voiman jälleen saaden mukaansa Wonder Girlin ja Speedyn taistellessaan muukalaisolentoa Antithesisia vastaan, joka oli ottanut mielenhallintaansa muutamia Oikeuden Puolustajien jäseniä. Viisikko päätti perustaa Teinititaanit, joskin Speedy oli aluksi osa-aikainen jäsen. Wally pysyi Teinititaanien mukana kahdessa eri ryhmässä. Toinen ryhmä, Uudet Titaanit sai lisää pääjäseniä, kun aikaisemmin väliaikaisena jäsenenä toiminut Petopoika liittyi yhdessä Tähtitulen, Kyborgin ja Ravenin kanssa Robinin, sekä Wonder Girlin kanssa. Speedy puolestaan siirtyi osa-aikaiseksi jäseneksi ja Vesipoika jätti ryhmän.


title: Salama (Wally West)

text: Barry Allenin apurina West tapasi Hal Jordanin, jonka kanssa hän ystävystyi enonsa tapaan. Wally joutui kuitenkin hetkeksi lopettamaan sankarina olemisen, kun muutama vuosi sitten sattunut onnettomuus tapahtui hänen ollessa vielä kasvuiässä. Tämän vuoksi mitä nopeammin West juoksi sitä enemmän hän koki musertavaa kipua.


title: Salama (Wally West)

text: Myöhemmin Barry Allen uhrasi itsensä rikkomalla kaikki nopeuden rajat tuhotakseen Anti-Monitorin luoman kanuunan, jolla tämä yritti tuhota jäljellä olevat maailmankaikkeudet. Samaan aikaan epäainessäde iski täydellä voimalla Wallya kohti, jonka seurauksena se poisti häntä pitkään vaivanneen sairauden, mutta pudotti vauhtinsa äänen nopeuteen. West otti Allenin asun ja julisti itsensä uudeksi Salamaksi juuri ennen kuin luuli Allenin palanneen takaisin. Ihmiset eivät kuitenkaan uskoneet Allenin olevan vielä elossa, eivätkä myös arvostaneet Westin yrityksiä uutena Salamana. Kokiessaan julkisen nöyryytyksen taistelussa Dr. Alchemya vastaan, Vihreä Lyhty julkisti suojelevansa Central Cityä. Viikkoa myöhemmin West puki ylleen vanhan Salama Pojan asunsa, jolla hän kohtasi uudelleen Dr. Alchemyn. West lopulta tajusi ettei Allen ole tulossa takaisin. Siitä huolimatta West pelasti Vihreän Lyhdyn ja Jay Garrickin Dr. Alchemylta. Lopulta kaupungin asukkaat hyväksyivät hänet uutena Salamana.


title: Salama (Wally West)

text: Hyväksyessään Allenin kuoleman West tunsi edelleen tulleensa hylätyksi ja joutuessaan pakolla rooliin, johon hän ei tuntenut vielä olevansa valmis. Tämä aiheutti Westille rauhatonta mieltä, jonka vuoksi hän käyttäytyi hetken aikaa lapsellisesti ja törkeästi. Tunneongelmat aiheuttivat myös hidastumista ja West kadotti jopa nopeutensa hetkeksi. Voitettuaan lotossa kuusi ja puoli miljoonaa Yhdysvaltain dollaria hän muutti pienestä asunnostaan Brooklynista kartanoon Long Islandille. Westin elämä ei kuitenkaan sujunut sen paremmin kokiessaan useita epäonnistuneita naissuhteita. Hän päätti muuttaa Keystone Cityyn, jota Jay Garrickin vaimo Joan Garrick oli aikaisemmin suositellut.